title: 2007/114/EK: Komisijas Lēmums ( 2007. gada 8. februāris ) par grozījumiem Lēmumā 2005/56/EK, ar ko izveido Izglītības, audiovizuālās jomas un kultūras izpildaģentūru Eiropas Kopienas darbību vadīšanai izglītības, audiovizuālajā un kultūras jomā atbilstoši Padomes Regulai (EK) Nr. 58/2003 (Dokuments attiecas uz EEZ )

text:
               17.2.2007

               LV

               Eiropas Savienības Oficiālais Vēstnesis

               L 49/21

      KOMISIJAS LĒMUMS

   (2007. gada 8. februāris)
   par grozījumiem Lēmumā 2005/56/EK, ar ko izveido Izglītības, audiovizuālās jomas un kultūras izpildaģentūru Eiropas Kopienas darbību vadīšanai izglītības, audiovizuālajā un kultūras jomā atbilstoši Padomes Regulai (EK) Nr. 58/2003
   (Dokuments attiecas uz EEZ)
   (2007/114/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (1), un jo īpaši tās 3. panta 1. punktu,
   tā kā:

               (1)

               Saskaņā ar 4. pantu Komisijas Lēmumā 2005/56/EK (2) Izglītības, audiovizuālās jomas un kultūras izpildaģentūrai (turpmāk tekstā “aģentūra”) ir uzticēts veikt noteiktus pienākumus attiecībā uz Eiropas Kopienas programmu pārvaldību izglītības, audiovizuālajā un kultūras jomā.

               (2)

               2006. gada 31. decembrī vairumam no aģentūrai uzticētajām programmām beidzās darbības laiks. Tās aizvietos ar jaunām programmām, kas attieksies uz laikposmu no 2007. gada 1. janvāra līdz 2013. gada 31. decembrim.

               (3)

               Ārējais novērtējums, ko atbilstoši Lēmuma 2005/56/EK 3. panta 2. punktam Komisija veica 2006. gada novembrī, norādīja, ka aģentūras izmantošana ir bijis labākais veids, kā pārvaldīt noteiktas centralizētas Kopienas programmu daļas izglītības, audiovizuālajā un kultūras jomā. Šis novērtējums tādējādi ieteica paplašināt aģentūras pienākumu kopumu, uzticot tai arī jauno programmu centralizētās daļas izglītības, audiovizuālajā un kultūras jomā.

               (4)

               Ņemot vērā minēto novērtējumu, aģentūrai ir jāuztic ne tikai šo jauno programmu pārvaldība, bet arī tādu projektu pārvaldība, kuri, lai arī iekļaujas aģentūras pašreizējo pienākumu lokā, varētu tikt finansēti saskaņā ar citiem noteikumiem vai no citiem resursiem. Tie ir projekti, kurus Kopienas finanšu atbalsta Rietumbalkānu valstīm ietvaros varētu finansēt no Eiropas Attīstības fonda līdzekļiem, saskaņā ar noteiktiem Eiropas kaimiņattiecību un partnerattiecības politikas instrumentiem, ar attīstības sadarbības un ekonomiskās sadarbības finansēšanas instrumentu un ar noteiktiem nolīgumiem, kurus Kopiena noslēgusi ar trešām valstīm izglītības, audiovizuālajā un kultūras jomā.

               (5)

               Turklāt Komisija vēlas aģentūrai uzticēt Kopienas līmenī īstenot informācijas tīkla par izglītību Eiropā (“Eurydice”) izveidi, kas noteikts ar otrā posma 6.1 darbību Kopienas darbības programmai izglītības jomā Socrates un ar horizontālu programmu darbības programmā mūžizglītības jomā “Life Long Learning”.

               (6)

               Beidzot, lai nodrošinātu stabilu un efektīvu jauno aģentūrai uzticēto programmu pārvaldību, aģentūras pastāvēšanas laiks ir jāpagarina un jāpielīdzina šo jauno programmu darbības garumam. Aģentūras pastāvēšanas laikā arī ir jāietver laikposms tās pakāpeniskai likvidācijai (“phasing out”) divu gadu garumā atbilstoši šo jauno programmu īstenošanas laikposmam (2014–2015), lai aģentūra varētu noslēgt projektus, kas izvēlēti šā īstenošanas laikposma pēdējā gadā.

               (7)

               Tādēļ attiecīgi jāgroza Lēmums 2005/56/EK.

               (8)

               Šajā lēmumā paredzētie pasākumi ir saskaņā ar Izpildaģentūru komitejas atzinumu.

         IR NOLĒMUSI ŠĀDI.
   1. pants
   Lēmumu 2005/56/EK groza šādi:

               1)

               Lēmuma 3. panta 1. punktu aizstāj ar šādu.
               “1.   Aģentūra tiek izveidota uz laika posmu no 2005. gada 1. janvāra līdz 2015. gada 31. decembrim.”

               2)

               Lēmuma 4. panta 1. punktu aizstāj ar šādu:
               “1.   Aģentūra atbild par šādu Kopienas programmu daļu vadību:

                           1)

                           otrais posms Kopienas darbības programmai izglītības jomā “Socrates” (2000.–2006. gads), kas apstiprināts ar Eiropas Parlamenta un Padomes Lēmumu Nr. 253/2000/EK (3);

                           2)

                           otrais posms Kopienas darbības programmai izglītības jomā “Leonardo da Vinci” (2000.–2006. gads), kas apstiprināts ar Padomes Lēmumu 1999/382/EK (4);

                           3)

                           Kopienas rīcības programma “Jaunatne” (2000.–2006. gads), kas pieņemta ar Eiropas Parlamenta un Padomes Lēmumu Nr. 1031/2000/EK (5);

                           4)

                           Kopienas rīcības programma “Kultūra 2000” (2000.–2006. gads), kas pieņemta ar Eiropas Parlamenta un Padomes Lēmumu Nr. 508/2000/EK (6);

                           5)

                           projekti augstākās izglītības jomā, kurus saskaņā ar Padomes Regulu (EK, Euratom) Nr. 99/2000 (7) var finansēt no pasākumiem par atbalstu attiecībā uz palīdzības sniegšanu partnervalstīm Austrumeiropā un Vidusāzijā (2000.–2006. gads);

                           6)

                           projekti augstākās izglītības jomā, kuri apstiprināti ar Padomes Regulu (EK) Nr. 2666/2000 (8) un kurus var finansēt no pasākumiem par atbalstu attiecībā uz palīdzības sniegšanu Albānijai, Bosnijai un Hercegovinai, Horvātijai, Dienvidslāvijas Federālajai Republikai un bijušajai Dienvidslāvijas Maķedonijas Republikai (2000.–2006. gads);

                           7)

                           projekti, kas var tikt finansēti saskaņā ar nolīgumiem starp Eiropas Kopienu un Amerikas Savienotajām Valstīm, ar ko atjauno sadarbības programmu augstākās izglītības, arodizglītības un mācību jomā (2001.–2005. gads), kas apstiprināti ar Padomes Lēmumu 2001/196/EK (9);

                           8)

                           projekti, kas var tikt finansēti saskaņā ar nolīgumiem starp Eiropas Kopienu un Kanādas valdību, ar ko atjauno sadarbības programmu augstākās izglītības, arodizglītības un mācību jomā (2001.–2005. gads), kas apstiprināti ar Padomes Lēmumu 2001/197/EK (10);

                           9)

                           Eiropas audiovizuālo darbu izstrādes, izplatīšanas un popularizēšanas veicināšanas programma (MEDIA Plus – Izstrāde, izplatīšana un popularizēšana) (2001.–2006. gads), kas pieņemta ar Padomes Lēmumu 2000/821/EK (11);

                           10)

                           Eiropas audiovizuālo darbu izstrādes, izplatīšanas un popularizēšanas veicināšanas programma (MEDIA-formation) (2001.–2006. gads), kas pieņemta ar Eiropas Parlamenta un Padomes Lēmumu Nr. 163/2001/EK (12);

                           11)

                           vairākgadu programma informācijas un komunikācijas tehnoloģijas (ICT) efektīvai integrēšanai izglītības un apmācības sistēmās Eiropā (e-learning) (2004.–2006. gads), kas pieņemta ar Eiropas Parlamenta un Padomes Lēmumu Nr. 2318/2003/EK (13);

                           12)

                           Kopienas rīcības programma aktīvas Eiropas pilsonības (sabiedriskās līdzdalības) veicināšanai, (2004.–2006. gads), kas pieņemta ar Padomes Lēmumu 2004/100/EK (14);

                           13)

                           Kopienas rīcības programma, lai veicinātu Eiropas līmeņa organizācijas jaunatnes lietu jomā (2004.–2006. gads), kas pieņemta ar Eiropas Parlamenta un Padomes Lēmumu Nr. 790/2004/EK (15);

                           14)

                           Kopienas rīcības programma, lai veicinātu Eiropas līmeņa organizācijas un atbalstītu konkrētas darbības izglītības un apmācības jomā (2004.–2006. gads), kas pieņemta ar Eiropas Parlamenta un Padomes Lēmumu Nr. 791/2004/EK (16);

                           15)

                           Kopienas rīcības programma, lai veicinātu Eiropas līmeņa organizācijas kultūras jomā (2004.–2006. gads), kas pieņemta ar Eiropas Parlamenta un Padomes Lēmumu Nr. 792/2004/EK (17);

                           16)

                           projektus augstākās izglītības pasniegšanas jomā, kas varētu tikt finansēti no Eiropas attīstības 9. fonda līdzekļiem (2000.–2007. gads) (18);

                           17)

                           programma, lai uzlabotu augstākās izglītības kvalitāti un veicinātu starpkultūru izpratni, sadarbojoties ar trešām valstīm (Erasmus Mundus) (2004.–2008. gads), kas pieņemta ar Eiropas Parlamenta un Padomes Lēmumu Nr. 2317/2003/EK (19);

                           18)

                           projekti, kas var tikt finansēti saskaņā ar nolīgumiem starp Eiropas Kopienu un Amerikas Savienotajām Valstīm, ar ko atjauno sadarbības programmu augstākās izglītības, arodizglītības un mācību jomā (2006.–2013. gads), kas apstiprināti ar Padomes Lēmumu 2006/910/EK (20);

                           19)

                           projekti, kas var tikt finansēti saskaņā ar nolīgumiem starp Eiropas Kopienu un Kanādas valdību, ar ko atjauno sadarbības programmu augstākās izglītības, arodizglītības un mācību jomā (2006.–2013. gads), kas apstiprināti ar Padomes Lēmumu 2006/964/EK (21);

                           20)

                           Kopienas rīcības programma programmā mūžizglītības jomā “Life Long Learning” (2007.–2013. gads), kas pieņemta ar Eiropas Parlamenta un Padomes Lēmumu Nr. 1720/2006/EK (22);

                           21)

                           Kopienas rīcības programma “Kultūra” (2007.–2013. gads), kas pieņemta ar Eiropas Parlamenta un Padomes Lēmumu Nr. 1855/2006/EK (23);

                           22)

                           Kopienas rīcības programma “Eiropa pilsoņiem”, kuras mērķis ir veicināt Eiropas pilsoniskās sabiedrības aktivitāti (2007.–2013. gads), kas pieņemta ar Eiropas Parlamenta un Padomes Lēmumu Nr. 1904/2006/EK (24);

                           23)

                           Kopienas rīcības programma “Jaunatne darbībā” (2007.–2013. gads), kas pieņemta ar Eiropas Parlamenta un Padomes Lēmumu Nr. 1719/2006/EK (25);

                           24)

                           Kopienas audiovizuālo darbu izstrādes, izplatīšanas un popularizēšanas veicināšanas programma (MEDIA 2007) (2007.–2013. gads), kas pieņemta ar Eiropas Parlamenta un Padomes Lēmumu Nr. 1718/2006/EK (26);

                           25)

                           projekti augstākās izglītības un jaunatnes jomā, kurus var finansēt saskaņā ar Pirmspievienošanās palīdzības instrumentu (IPA) (2007.–2013. gads), kas noteikts ar Padomes Regulu (EK) Nr. 1085/2006 (27);

                           26)

                           projekti augstākās izglītības jomā, kurus saskaņā ar Padomes Regulu (EEK) Nr. 443/92 var finansēt no pasākumiem par atbalstu attiecībā uz palīdzības sniegšanu Āzijas valstīm (28);

                           27)

                           projekti augstākās izglītības jomā, kurus var finansēt saskaņā ar kaimiņattiecību un partnerattiecības politikas instrumenta noteikumiem, kas noteikts ar Eiropas Parlamenta un Padomes Regulu (EK) Nr. 1638/2006 (29);

                           28)

                           projekti augstākās izglītības jomā, kurus var finansēt saskaņā ar sadarbībās attīstīšanas finansēšanas instrumentu, kas noteikts ar Eiropas Parlamenta un Padomes Regulu (EK) Nr. 1905/2006 (30).

               3)

               Lēmuma 4. panta 2. punktu papildina ar d) apakšpunktu:

                           “d)

                           Kopienas līmenī īstenot informācijas tīkla par izglītību Eiropā (“Eurydice”) izveidi, lai apkopotu, analizētu un izplatītu informāciju, kā arī veicinātu pētījumus un publikācijas.”

               4)

               Lēmuma 6. pantu aizstāj ar šādu:
               “6. pants
               Subsīdijas
               Neatkarīgi no citiem ieņēmumiem aģentūra savai darbībai saņem subsīdiju, kas iekļauta Eiropas Kopienu kopbudžetā, kā arī līdzekļus no Eiropas attīstības fonda. Šī subsīdija un līdzekļi tiek ņemti no līdzekļiem, kuri atvēlēti 4. panta 1. punktā minētajām programmām, un vajadzības gadījumā arī no līdzekļiem, kas atvēlēti citām Kopienas programmām, kuru īstenošana ir uzticēta aģentūrai saskaņā ar 4. panta 3. punktu.”

         2. pants
   Šis lēmums stājas spēkā 2007. gada 1. janvārī.

      Briselē, 2007. gada 8. februārī

            Komisijas vārdā —

            Komisijas loceklis

         Ján FIGEĽ

      (1)  OV L 11, 16.1.2003., 1. lpp.

      (2)  OV L 24, 27.1.2005., 35. lpp.

      (3)

               (1)*

                  OV L 28, 3.2.2000., 1. lpp. Lēmumā jaunākie grozījumi izdarīti ar Padomes Regulu (EK) Nr. 885/2004 (OV L 168, 1.5.2004., 1. lpp.).

      (4)

               (2)*

                  OV L 146, 11.6.1999., 33. lpp. Lēmumā jaunākie grozījumi izdarīti ar Regulu (EK) Nr. 885/2004.

      (5)

               (3)*

                  OV L 117, 18.5.2000., 1. lpp. Lēmumā jaunākie grozījumi izdarīti ar Regulu (EK) Nr. 885/2004.

      (6)

               (4)*

                  OV L 63, 10.3.2000., 1. lpp. Lēmumā jaunākie grozījumi izdarīti ar Regulu (EK) Nr. 885/2004.

      (7)

               (5)*

                  OV L 12, 18.1.2000., 1. lpp. Regulā grozījumi izdarīti ar Padomes Regulu (EK) Nr. 2112/2005 (OV L 344, 27.12.2005., 23. lpp.).

      (8)

               (6)*

                  OV L 306, 7.12.2000., 1. lpp. Regulā jaunākie grozījumu izdarīti ar Regulu (EK) Nr. 2112/2005.

      (9)

               (7)*

                  OV L 71, 13.3.2001., 7. lpp.

      (10)

               (8)*

                  OV L 71, 13.3.2001., 15. lpp.

      (11)

               (9)*

                  OV L 336, 30.12.2000., 82. lpp. Lēmumā jaunākie grozījumi izdarīti ar Regulu (EK) Nr. 885/2004.

      (12)

               (10)*

                  OV L 26, 27.1.2001., 1. lpp. Lēmumā jaunākie grozījumi izdarīti ar Regulu (EK) Nr. 885/2004.

      (13)

               (11)*

                  OV L 345, 31.12.2003., 9. lpp.

      (14)

               (12)*

                  OV L 30, 4.2.2004., 6. lpp.

      (15)

               (13)*

                  OV L 138, 30.4.2004., 24. lpp.

      (16)

               (14)*

                  OV L 138, 30.4.2004., 31. lpp.

      (17)

               (15)*

                  OV L 138, 30.4.2004., 40. lpp.

      (18)

               (16)*

               Fondi, kas nodibināti ar Padomē sanākušo dalībvalstu valdību pārstāvju Iekšējo nolīgumu par Kopienas palīdzības finansēšanu un palīdzību saskaņā ar Finanšu protokolu, kas pievienots Partnerattiecību nolīgumam starp Āfrikas, Karību jūras un Klusā okeāna valstīm un Eiropas Kopienu un tās dalībvalstīm un parakstīts 2000. gada 23. jūnijā Kotonū (Benina), un finansiālas palīdzības piešķiršanu aizjūras zemēm un teritorijām, uz ko attiecas EK Līguma ceturtā daļa (OV L 317, 15.12.2000., 355. lpp.).

      (19)

               (17)*

                  OV L 345, 31.12.2003., 1. lpp.

      (20)

               (18)*

                  OV L 346, 9.12.2006., 33. lpp.

      (21)

               (19)*

                  OV L 397, 30.12.2006., 14. lpp.

      (22)

               (20)*

                  OV L 327, 24.11.2006., 45. lpp.

      (23)

               (21)*

                  OV L 372, 27.12.2006., 1. lpp.

      (24)

               (22)*

                  OV L 378, 27.12.2006., 32. lpp.

      (25)

               (23)*

                  OV L 327, 24.11.2006., 30. lpp.

      (26)

               (24)*

                  OV L 327, 24.11.2006., 12. lpp.

      (27)

               (25)*

                  OV L 210, 31.7.2006., 82. lpp.

      (28)

               (26)*

                  OV L 52, 27.2.1992., 1. lpp. Regulā jaunākie grozījumi izdarīti ar Regulu (EK) Nr. 2112/2005.

      (29)

               (27)*

                  OV L 310, 9.11.2006., 1. lpp.

      (30)

               (28)*

                  OV L 378, 27.12.2006., 41. lpp.”


title: Eiropas Parlamenta un Padomes Lēmums (ES) 2016/2371 (2016. gada 14. decembris) par turpmāku makrofinansiālo palīdzību Jordānijas Hāšimītu Karalistei

text:
               23.12.2016

               LV

               Eiropas Savienības Oficiālais Vēstnesis

               L 352/18

         EIROPAS PARLAMENTA UN PADOMES LĒMUMS (ES) 2016/2371
   (2016. gada 14. decembris)
   par turpmāku makrofinansiālo palīdzību Jordānijas Hāšimītu Karalistei
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 212. panta 2. punktu,
   ņemot vērā Eiropas Komisijas priekšlikumu,
   pēc leģislatīvā akta projekta nosūtīšanas valstu parlamentiem,
   rīkojoties saskaņā ar parasto likumdošanas procedūru (1),
   tā kā:

               (1)

               Eiropas Savienības (“Savienība”) un Jordānijas Hāšimītu Karalistes (“Jordānija”) attiecības attīstās saskaņā ar Eiropas kaimiņattiecību politiku (EKP). Jordānija 1997. gada 24. novembrī parakstīja asociācijas nolīgumu ar Savienību (2) – tas stājās spēkā 2002. gada 1. maijā. Saskaņā ar minēto nolīgumu Savienība un Jordānija 12 gadu ilgā pārejas laikā pakāpeniski izveidoja brīvās tirdzniecības zonu. Turklāt 2007. gadā stājās spēkā vienošanās par turpmākiem liberalizācijas pasākumiem attiecībā uz lauksaimniecības produktiem (3). 2010. gadā starp ES un Jordāniju tika panākta vienošanās par īpaša statusa partnerību, aptverot plašākas sadarbības jomas. Protokols, ar kuru izveido strīdu izšķiršanas mehānismu tirdzniecībā starp ES un Jordāniju tika parafēts 2009. gada decembrī un stājās spēkā 2011. gada 1. jūlijā. Divpusējais politiskais dialogs un ekonomiskā sadarbība vēl vairāk attīstījās saskaņā ar asociācijas nolīgumu un 2014.–2017. gadam pieņemto vienoto atbalsta shēmu.

               (2)

               Kopš 2011. gada Jordānija ir uzsākusi vairākas politiskās reformas, lai stiprinātu parlamentāro demokrātiju un tiesiskumu. Ir izveidota Konstitucionālā tiesa un neatkarīga vēlēšanu komisija, un Jordānijas Parlaments ir pieņēmis vairākus nozīmīgus tiesību aktus, tostarp Vēlēšanu likumu un Likumu par politiskajām partijām, kā arī tiesību aktus par decentralizāciju un pašvaldībām.

               (3)

               Jordānijas ekonomika ir ievērojami cietusi no vēl aizvien nenorimušajiem reģionālajiem nemieriem, jo īpaši kaimiņvalstīs Irākā un Sīrijā. Kopā ar nelabvēlīgāku ekonomisko situāciju pasaulē šie reģionālie nemieri ir izpaudušies spēcīgā ārējo ieņēmumu kritumā un radījuši spiedienu uz publiskā sektora finansēm. Ir tikušas negatīvi ietekmētas tūrisma un ārvalstu tiešo ieguldījumu plūsmas, bloķēti tirdzniecības ceļi un pārtraukta dabasgāzes piegāde no Ēģiptes. Turklāt Jordānijas ekonomiku ir ietekmējis arī lielais Sīrijas bēgļu pieplūdums, kas ir palielinājis spiedienu uz valsts fiskālo stāvokli, sabiedriskajiem pakalpojumiem un infrastruktūru.

               (4)

               Kopš konflikta sākšanās Sīrijā 2011. gadā Savienība ir paudusi savu stingro apņemšanos atbalstīt Jordāniju, risinot problēmas saistībā ar Sīrijas krīzes ekonomiskajām un sociālajām sekām un jo īpaši saistībā ar liela skaita Sīrijas bēgļu atrašanos tās teritorijā. Tā ir palielinājusi finansiālo atbalstu Jordānijai, stiprinot sadarbību daudzās jomās, tostarp pilsoniskās sabiedrības vēlēšanu sistēmas, drošības, reģionālās attīstības un sociālo un ekonomikas reformu jomās. Turklāt Savienība ir arī piedāvājusi Jordānijai iespēju noslēgt padziļinātu un visaptverošu brīvās tirdzniecības nolīgumu.

               (5)

               Šajā sarežģītajā ekonomiskajā un finansiālajā situācijā Jordānijas iestādes un Starptautiskais Valūtas fonds (SVF) 2012. gada augustā vienojās par pirmo ekonomikas korekciju programmu, kas tika atbalstīta saskaņā ar rezerves vienošanos (SBA) USD 2 000 miljonu apmērā ar trīs gadu termiņu. Minētā programma tika sekmīgi pabeigta 2015. gada augustā. Saskaņā ar minēto programmu Jordānija ir guvusi būtiskus panākumus, īstenojot fiskālo konsolidāciju, kam palīdzēja arī naftas cenu kritums, un virkni strukturālu reformu.

               (6)

               Jordānija 2012. gada decembrī lūdza Savienību piešķirt papildu makrofinansiālo palīdzību. Atbildot uz to, 2013. gada decembrī tika pieņemts lēmums par makrofinansiālās palīdzības sniegšanu EUR 180 miljonu apmērā aizdevumu veidā (4) (MFP-I). Saprašanās memorands par politikas nosacījumiem saistībā ar MFP-I stājās spēkā 2014. gada 18. martā. Pirmo MFP-I daļu izmaksāja 2015. gada 10. februārī un pēc tam, kad bija īstenoti saskaņā ar vienošanos paredzētie politikas pasākumi, otro daļu – 2015. gada 15. oktobrī.

               (7)

               Kopš Sīrijas krīzes sākšanās Savienība Jordānijai ir piešķīrusi gandrīz EUR 1 130 miljonus. Papildus EUR 180 miljoniem saistībā ar pirmo makrofinansiālās palīdzības darbību šī summa ietver arī EUR 500 miljonus saskaņā ar parasto sadarbības programmu Jordānijas atbalstam, ko finansē no Eiropas kaimiņattiecību instrumenta, apmēram EUR 250 miljonus no humānās palīdzības budžeta un vairāk nekā EUR 30 miljonus no Stabilitātes un miera veicināšanas instrumenta. Turklāt Eiropas Investīciju banka kopš 2011. gada ir darījusi pieejamus aizdevumus EUR 264 miljonu apmērā.

               (8)

               Sīrijas krīzes saasināšanās 2015. gadā smagi skāra Jordāniju, ietekmējot tirdzniecību, tūrismu un ieguldītāju uzticēšanos. Jordāniju ietekmēja arī naftas cenu krituma skarto Persijas līča sadarbības padomes valstu finansiālā atbalsta samazināšanās. Rezultātā atkal ir palēninājusies ekonomikas izaugsme, pieaudzis bezdarbs un radušās jaunas fiskālā un ārējā finansējuma vajadzības.

               (9)

               Šajā sarežģītajā situācijā Savienība ir atkārtoti apliecinājusi savu apņemšanos atbalstīt Jordāniju tās ekonomisko un sociālo problēmu risināšanas un reformu procesā. Jo īpaši minētā apņemšanās tika pausta konferencē “Atbalsts Sīrijai un reģionam”, kas notika Londonā 2016. gada 4. februārī un kurā Savienība apņēmās 2016.–2017. gada laikposmā sniegt atbalstu EUR 2 390 miljonu apmērā, lai palīdzētu valstīm, kuras visvairāk skārusi Sīrijas bēgļu krīze, tostarp Jordānijai. Savienības politiskais un ekonomiskais atbalsts, kas paredzēts Jordānijas reformu procesam, atbilst EKP kontekstā izklāstītajai politikai, kuru Savienība īsteno attiecībā uz Vidusjūras dienvidu reģionu.

               (10)

               Pēc Jordānijas ekonomikas un finansiālās situācijas pasliktināšanās SVF un Jordānija sāka arī diskusijas par turpmāku vienošanos, kas varētu būt Paplašinātās finansēšanas mehānisms (“SVF programma”), visticamāk ar trīs gadu termiņu, sākot no 2016. gada otrā ceturkšņa. Jaunās SVF programmas mērķis būtu mazināt Jordānijas īstermiņa grūtības saistībā ar maksājumu bilanci, īstenojot stingrus korektīvos pasākumus.

               (11)

               Ņemot vērā ekonomiskā stāvokļa un perspektīvu pasliktināšanos, Jordānija 2016. gada martā lūdza Eiropas Savienībai papildu makrofinansiālo palīdzību.

               (12)

               Tā kā Jordānija ir valsts, uz kuru attiecas EKP, būtu jāuzskata, ka tā ir tiesīga saņemt Savienības makrofinansiālo palīdzību.

               (13)

               Savienības makrofinansiālajai palīdzībai vajadzētu būt finanšu instrumentam, kas izmantojams ārkārtas gadījumos ar nolūku sniegt konkrētam mērķim nepiesaistītu atbalstu maksājumu bilances problēmu novēršanai, lai nodrošinātu saņēmējam nekavējoties vajadzīgo ārējo finansējumu, un tai būtu jābalsta tādas politikas programmas īstenošana, kas ietver tūlītējus stingrus korekcijas pasākumus un strukturālas reformas, kuru mērķis ir novērst maksājumu bilances problēmas īstermiņā.

               (14)

               Ņemot vērā to, ka Jordānijas maksājumu bilancē saglabājas būtisks ārējā finansējuma iztrūkums, kas pārsniedz SVF un citu daudzpusēju iestāžu piešķirtos resursus, tad pašreizējos ārkārtas apstākļos Savienības makrofinansiālā palīdzība, kas jāsniedz Jordānijai, ir uzskatāma par piemērotu atbildi uz Jordānijas lūgumu atbalstīt ekonomikas stabilizāciju saistībā ar SVF programmu. Savienības makrofinansiālā palīdzība atbalstītu Jordānijas ekonomikas stabilizācijas un strukturālo reformu programmu, papildinot resursus, kas pieejami saskaņā ar SVF finansiālo vienošanos.

               (15)

               Ar Savienības makrofinansiālo palīdzību būtu jāatbalsta ilgtspējīgas ārējā finansējuma situācijas atjaunošana Jordānijā, tādējādi atbalstot tās ekonomisko un sociālo attīstību.

               (16)

               Savienības makrofinansiālās palīdzības apmēra noteikšana balstās uz Jordānijas atlikušo ārējā finansējuma vajadzību pilnīgu kvantitatīvu novērtējumu, un tajā tiek ņemta vērā valsts spēja finansēt sevi ar pašas resursiem, jo īpaši izmantojot tās rīcībā esošās starptautiskās rezerves. Ar Savienības makrofinansiālo palīdzību būtu jāpapildina SVF un Pasaules Bankas piedāvātās programmas un piešķirtie resursi. Palīdzības apmēra noteikšanā ņem vērā arī gaidāmo finansiālo ieguldījumu, ko sniedz daudzpusējie līdzekļu devēji, un vajadzību nodrošināt taisnīgu sloga sadali starp Savienību un citiem līdzekļu devējiem, kā arī citu Savienības ārējās finansēšanas instrumentu līdzšinējo izmantošanu Jordānijā un Savienības vispārējās iesaistes pievienoto vērtību.

               (17)

               Komisijai būtu jānodrošina, ka Savienības makrofinansiālā palīdzība juridiski un pēc būtības atbilst pamatprincipiem un dažādu ārējās darbības jomu mērķiem, pasākumiem, kas veikti attiecībā uz minētajām jomām un citiem attiecīgiem Savienības politikas virzieniem.

               (18)

               Savienības makrofinansiālajai palīdzībai būtu jāatbalsta Savienības ārpolitika attiecībā uz Jordāniju. Komisijas dienestiem un Eiropas Ārējās darbības dienestam būtu cieši jāsadarbojas visu makrofinansiālās palīdzības sniegšanas laiku, lai koordinētu Savienības ārpolitiku un nodrošinātu tās saskaņotību.

               (19)

               Ar Savienības makrofinansiālo palīdzību būtu jāatbalsta Jordānijas apņēmība rīkoties atbilstoši vērtībām, kas tai ir kopīgas ar Savienību, ieskaitot demokrātiju, tiesiskumu, labu pārvaldību, cilvēktiesību ievērošanu, ilgtspējīgu attīstību un nabadzības samazināšanu, kā arī Jordānijas saistības ievērot atklātas, likumīgas un godīgas tirdzniecības principus.

               (20)

               Savienības makrofinansiālās palīdzības piešķiršanas priekšnoteikumam vajadzētu būt tādam, ka Jordānijā tiek respektēti efektīvi demokrātiskie mehānismi, tostarp daudzpartiju parlamentārā sistēma un tiesiskums, un tiek garantēta cilvēktiesību ievērošana. Turklāt ar Savienības makrofinansiālās palīdzības konkrētajiem mērķiem būtu jāuzlabo publiskā sektora finanšu pārvaldības sistēmu efektivitāte, pārredzamība un pārskatatbildība Jordānijā un būtu jāveicina strukturālās reformas, kuru mērķis ir atbalstīt ilgtspējīgu un iekļaujošu izaugsmi, darbvietu izveidi un fiskālo konsolidāciju. Komisijai un Eiropas Ārējās darbības dienestam būtu regulāri jāuzrauga gan priekšnoteikumu izpildīšana, gan minēto mērķu sasniegšana.

               (21)

               Lai nodrošinātu, ka Savienības finansiālās intereses, kas saistītas ar Savienības makrofinansiālo palīdzību, tiek efektīvi aizsargātas, Jordānijai būtu jāveic piemēroti pasākumi, lai novērstu un apkarotu krāpšanu, korupciju un jebkurus citus pārkāpumus saistībā ar palīdzību. Turklāt būtu jāparedz noteikumi, ka Komisija veic pārbaudes un ka Revīzijas palāta veic revīzijas.

               (22)

               Savienības makrofinansiālās palīdzības izmaksāšana neskar Eiropas Parlamenta un Padomes kā budžeta lēmējinstutūcijas pilnvaras.

               (23)

               Makrofinansiālās palīdzības summām būtu jāatbilst budžeta apropriācijām, kas paredzētas daudzgadu finanšu shēmā.

               (24)

               Savienības makrofinansiālā palīdzība būtu jāpārvalda Komisijai. Lai nodrošinātu to, ka Eiropas Parlaments un Padome spēj sekot šā lēmuma īstenošanai, Komisijai tie būtu regulāri jāinformē par norisēm saistībā ar palīdzību un jāsniedz tiem attiecīgie dokumenti.

               (25)

               Lai nodrošinātu vienotus nosacījumus šā lēmuma īstenošanai, būtu jāpiešķir īstenošanas pilnvaras Komisijai. Minētās pilnvaras būtu jāizmanto saskaņā ar Eiropas Parlamenta un Padomes Regulu (ES) Nr. 182/2011 (5).

               (26)

               Uz Savienības makrofinansiālo palīdzību būtu jāattiecina ekonomikas politikas nosacījumi, kas jāparedz saprašanās memorandā. Lai nodrošinātu vienotus īstenošanas nosacījumus un panāktu efektivitāti, Komisija būtu jāpilnvaro risināt sarunas par šādiem nosacījumiem ar Jordānijas iestādēm tādas dalībvalstu pārstāvju komitejas uzraudzībā, kura paredzēta saskaņā ar Regulu (ES) Nr. 182/2011. Saskaņā ar minēto regulu parasti būtu jāpiemēro konsultēšanās procedūra visos gadījumos, izņemot tos, kas paredzēti minētajā regulā. Ņemot vērā to, cik liela ietekme var būt palīdzībai, kas pārsniedz EUR 90 miljonus, ir lietderīgi paredzēt, ka attiecībā uz darbībām, kuras pārsniedz minēto robežvērtību, ir jāizmanto pārbaudes procedūra. Ņemot vērā Savienības makrofinansiālās palīdzības summu, kas paredzēta Jordānijai, saprašanās memoranda pieņemšanai, kā arī palīdzības samazināšanai, apturēšanai vai atcelšanai būtu jāpiemēro pārbaudes procedūra,

         IR PIEŅĒMUŠI ŠO LĒMUMU.
   1. pants
   1.   Savienība piešķir Jordānijai makrofinansiālo palīdzību ar maksimālo summu EUR 200 miljoni (“Savienības makrofinansiālā palīdzība”), lai atbalstītu Jordānijas ekonomikas stabilizāciju un reformas. Palīdzība dod ieguldījumu Jordānijas maksājumu bilances vajadzību segšanā, kā konstatēts SVF programmā.
   2.   Visu Savienības makrofinansiālās palīdzības summu Jordānijai piešķir aizdevumu veidā. Komisija ir pilnvarota Savienības vārdā kapitāla tirgos vai no finanšu iestādēm aizņemties nepieciešamos līdzekļus un aizdot tos Jordānijai. Maksimālais vidējais aizdevumu atmaksas termiņš ir 15 gadi.
   3.   Savienības makrofinansiālās palīdzības izmaksāšanu pārvalda Komisija saskaņā ar nolīgumiem vai vienošanos, kas panāktas starp SVF un Jordāniju, un ekonomikas reformu pamatprincipiem un mērķiem, kas izklāstīti ES un Jordānijas asociācijas nolīgumā, vienotajā atbalsta shēmā 2014.–2017. gadam un turpmākajās partnerības prioritātēs. Komisija regulāri informē Eiropas Parlamentu un Padomi par norisēm saistībā ar Savienības makrofinansiālo palīdzību, tostarp par tās izmaksāšanu, un laikus iesniedz minētajām iestādēm attiecīgos dokumentus.
   4.   Savienības makrofinansiālā palīdzība ir pieejama divarpus gadus, sākot no pirmās dienas pēc 3. panta 1. punktā minētā saprašanās memoranda stāšanās spēkā.
   5.   Ja Jordānijas finanšu vajadzības Savienības makrofinansiālās palīdzības izmaksāšanas laikā būtiski samazinās salīdzinājumā ar sākotnējām prognozēm, Komisija saskaņā ar 7. panta 2. punktā minēto pārbaudes procedūru samazina palīdzības summu vai arī to aptur, vai atceļ.
   2. pants
   1.   Savienības makrofinansiālās palīdzības piešķiršanas priekšnoteikums ir tāds, ka Jordānijā tiek respektēti efektīvi demokrātiskie mehānismi, – tostarp daudzpartiju parlamentārā sistēma, – un tiesiskums, un tiek garantēta cilvēktiesību ievērošana.
   2.   Komisija un Eiropas Ārējās darbības dienests uzrauga šā panta 1. punktā izklāstītā priekšnoteikuma ievērošanu visā Savienības makrofinansiālās palīdzības sniegšanas laikā.
   3.   Šā panta 1. un 2. punktu piemēro saskaņā ar Padomes Lēmumu 2010/427/ES (6).
   3. pants
   1.   Komisija saskaņā ar 7. panta 2. punktā minēto pārbaudes procedūru vienojas ar Jordānijas iestādēm par skaidri definētiem ekonomikas politikas un finanšu nosacījumiem, kuros galvenā uzmanība pievērsta strukturālām reformām un stabilām valsts finansēm un kuri jāpiemēro Savienības makrofinansiālajai palīdzībai, un kuri jāparedz saprašanās memorandā (“saprašanās memorands”), kurā iekļauj arī minēto nosacījumu izpildes grafiku. Saprašanās memorandā izklāstītie ekonomikas politikas un finanšu nosacījumi atbilst 1. panta 3. punktā minētajiem nolīgumiem vai kārtībai, tostarp makroekonomikas korekciju un strukturālo reformu programmām, ko Jordānija īsteno ar SVF atbalstu.
   2.   Šā panta 1. punktā minēto nosacījumu mērķis jo īpaši ir stiprināt publiskā sektora finanšu pārvaldības sistēmu efektivitāti, pārredzamību un pārskatatbildību Jordānijā, tostarp attiecībā uz Savienības makrofinansiālās palīdzības izmantošanu. Izstrādājot politikas pasākumus, pienācīgi ņem vērā arī panākumus saistībā ar savstarpēju tirgus atvēršanu, uz noteikumiem balstītas un taisnīgas tirdzniecības attīstību un citas prioritātes Savienības ārpolitikas kontekstā. Komisija regulāri pārrauga panākumus minēto mērķu sasniegšanā.
   3.   Savienības makrofinansiālās palīdzības detalizētus finanšu noteikumus paredz aizdevuma nolīgumā, ko noslēdz Komisija un Jordānijas iestādes.
   4.   Komisija regulāri pārbauda, vai joprojām tiek izpildīti 4. panta 3. punktā minētie nosacījumi, tostarp to, vai Jordānijas ekonomikas politika atbilst Savienības makrofinansiālās palīdzības mērķiem. Šādi rīkojoties, Komisija cieši sadarbojas ar SVF un Pasaules Banku un vajadzības gadījumā ar Eiropas Parlamentu un Padomi.
   4. pants
   1.   Ievērojot 3. punktā minētos nosacījumus, Komisija Savienības makrofinansiālo palīdzību dara pieejamu divās aizdevuma daļās. Katra maksājuma apmēru nosaka saprašanās memorandā.
   2.   Savienības makrofinansiālās palīdzības summas ir pamats Garantiju fonda finansējuma piešķiršanai ārējām darbībām, vajadzības gadījumā saskaņā ar Padomes Regulu (EK, Euratom) Nr. 480/2009 (7).
   3.   Komisija pieņem lēmumu par maksājumu veikšanu, ja ir izpildīti visi turpmāk minētie nosacījumi:

               a)

               lēmuma 2. pantā izklāstītais priekšnoteikums;

               b)

               pastāvīgi un sekmīgi tiek īstenota politikas programma ar stingriem korekcijas un strukturālo reformu pasākumiem, ko atbalsta vienošanās par kredītu, kura noslēgta ar SVF un nav saistīta ar piesardzības pasākumiem; un

               c)

               tiek apmierinoši īstenoti ekonomikas politikas un finanšu nosacījumi, par kuriem panākta vienošanās saprašanās memorandā.

         Aizdevuma otrās daļas izmaksu principā veic ne agrāk kā trīs mēnešus pēc pirmā maksājuma veikšanas.
   4.   Ja 3. punkta pirmajā daļā minētie nosacījumi nav izpildīti, Komisija uz laiku pārtrauc vai atceļ Savienības makrofinansiālās palīdzības izmaksāšanu. Šādos gadījumos tā informē Eiropas Parlamentu un Padomi par minētās apturēšanas vai atcelšanas iemesliem.
   5.   Savienības makrofinansiālo palīdzību izmaksā Jordānijas Centrālajai bankai. Ievērojot noteikumus, par kuriem jāvienojas saprašanās memorandā, tostarp apstiprinājumu par atlikušajām budžeta finansēšanas vajadzībām, Savienības līdzekļus var pārskaitīt Jordānijas Finanšu ministrijai kā galīgajam saņēmējam.
   5. pants
   1.   Ar Savienības makrofinansiālo palīdzību saistītās aizņēmuma un aizdevuma operācijas veic euro, izmantojot vienu un to pašu valutēšanas dienu, un Savienību neiesaista maksājuma termiņu pārcelšanā un nepakļauj to valūtas maiņas kursa vai procentu likmju riskam vai jebkādam citam komercriskam.
   2.   Ja apstākļi ļauj un Jordānija to lūdz, Komisija var veikt vajadzīgos pasākumus, lai nodrošinātu, ka aizdevuma noteikumos un nosacījumos tiek iekļauta klauzula par pirmstermiņa atmaksu un ka tāda pati klauzula tiek iekļauta noteikumos un nosacījumos par aizņēmuma darbībām.
   3.   Ja apstākļi ļauj samazināt aizdevuma procentu likmi un Jordānija to lūdz, Komisija var nolemt refinansēt visu tās sākotnējo aizdevumu vai tā daļu vai pārstrukturēt atbilstošos finanšu nosacījumus. Refinansēšanas vai pārstrukturēšanas operācijas veic saskaņā ar 1. un 4. punktu, un ar tām nevar pagarināt minēto aizņēmumu atmaksas termiņu vai palielināt neatmaksātā kapitāla summu refinansēšanas vai pārstrukturēšanas dienā.
   4.   Visas izmaksas, kas Savienībai rodas saistībā ar šajā lēmumā paredzētajām aizņēmuma un aizdevuma darbībām, sedz Jordānija.
   5.   Komisija informē Eiropas Parlamentu un Padomi par to, kā norisinās 2. un 3. punktā minētās operācijas.
   6. pants
   1.   Savienības makrofinansiālo palīdzību īsteno saskaņā ar Eiropas Parlamenta un Padomes Regulu (ES, Euratom) Nr. 966/2012 (8) un Komisijas Deleģēto regulu (ES) Nr. 1268/2012 (9).
   2.   Savienības makrofinansiālo palīdzību īsteno saskaņā ar tiešu pārvaldību.
   3.   Šā lēmuma 3. panta 3. punktā minētajā aizdevuma nolīgumā paredz noteikumus, ar kuriem:

               a)

               nodrošina, ka Jordānija regulāri pārbauda, vai no Savienības budžeta piešķirtais finansējums tiek pareizi izmantots, veic piemērotus pasākumus pārkāpumu un krāpšanas novēršanai un vajadzības gadījumā uzsāk tiesvedību, lai atgūtu visus izšķērdētos līdzekļus, kas piešķirti saskaņā ar šo lēmumu;

               b)

               saskaņā ar Padomes Regulu (EK, Euratom) Nr. 2988/95 (10), Padomes Regulu (Euratom, EK) Nr. 2185/96 (11) un Eiropas Parlamenta un Padomes Regulu (ES, Euratom) Nr. 883/2013 (12) nodrošina Savienības finansiālo interešu aizsardzību, jo īpaši paredzot konkrētus pasākumus, ar kuriem novērš un apkaro krāpšanu, korupciju un jebkurus citus pārkāpumus, kas ietekmē Savienības makrofinansiālo palīdzību;

               c)

               nepārprotami pilnvaro Komisiju, tostarp Eiropas Biroju krāpšanas apkarošanai vai tā pārstāvjus, veikt pārbaudes, tostarp pārbaudes un apskates uz vietas;

               d)

               Komisiju un Revīzijas palātu nepārprotami pilnvaro veikt revīzijas laikposmā, kad ir piešķirta Savienības makrofinansiālā palīdzība, un pēc tam, tostarp veikt dokumentu revīzijas un revīzijas uz vietas, piemēram, operatīvos novērtējumus; un

               e)

               nodrošina, ka Savienība ir tiesīga saņemt aizdevuma atmaksu pirms termiņa, ja ir konstatēts, ka saistībā ar Savienības makrofinansiālās palīdzības pārvaldību Jordānija ir iesaistījusies krāpnieciskā vai koruptīvā darbībā vai jebkādā citā nelikumīgā darbībā, kas kaitē Savienības finansiālajām interesēm.

         4.   Pirms Savienības makrofinansiālās palīdzības īstenošanas Komisija, veicot operatīvu novērtējumu, izvērtē, vai pareizi darbojas ar šo palīdzību saistītie Jordānijas finanšu noteikumi, administratīvās procedūras un iekšējās un ārējās kontroles mehānismi.
   7. pants
   1.   Komisijai palīdz komiteja. Minētā komiteja ir komiteja Regulas (ES) Nr. 182/2011 nozīmē.
   2.   Ja tiek izdarīta atsauce uz šo punktu, piemēro Regulas (ES) Nr. 182/2011 5. pantu.
   8. pants
   1.   Katru gadu līdz 30. jūnijam Komisija iesniedz Eiropas Parlamentam un Padomei ziņojumu par šā lēmuma īstenošanu iepriekšējā gadā, ietverot minētās īstenošanas novērtējumu. Minētajā ziņojumā:

               a)

               izvērtē Savienības makrofinansiālās palīdzības īstenošanā gūtos panākumus;

               b)

               novērtē Jordānijas ekonomikas stāvokli un perspektīvas, kā arī 3. panta 1. punktā minēto politisko pasākumu īstenošanā gūtos panākumus;

               c)

               norāda saistību starp saprašanās memorandā izklāstītajiem ekonomiskās politikas nosacījumiem, Jordānijas faktisko ekonomisko un fiskālo situāciju un Komisijas lēmumiem izmaksāt Savienības makrofinansiālās palīdzības daļas.

         2.   Ne vēlāk kā divus gadus pēc 1. panta 4. punktā minētā pieejamības laikposma beigām Komisija iesniedz Eiropas Parlamentam un Padomei ex post novērtējuma ziņojumu, kurā izvērtēti izmaksātās Savienības makrofinansiālās palīdzības rezultāti un efektivitāte un tas, kādā mērā tā ir veicinājusi palīdzības mērķu sasniegšanu.
   9. pants
   Šis lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī.

      Strasbūrā, 2016. gada 14. decembrī

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         I. KORČOK

      (1)  Eiropas Parlamenta 2016. gada 24. novembra nostāja (Oficiālajā Vēstnesī vēl nav publicēta) un Padomes 2016. gada 8. decembra lēmums.

      (2)  Eiropas un Vidusjūras reģiona valstu nolīgums, ar ko izveido asociāciju starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses (OV L 129, 15.5.2002., 3. lpp.).

      (3)  Nolīgums vēstuļu apmaiņas veidā starp Eiropas Kopienu un Jordānijas Hāšimītu Karalisti par savstarpējas liberalizācijas pasākumiem, par EK un Jordānijas Asociācijas nolīguma grozīšanu un par 1. un 2. protokola, kā arī I, II, III un IV pielikuma aizstāšanu (OV L 41, 13.2.2006., 3. lpp.).

      (4)  Eiropas Parlamenta un Padomes Lēmums Nr. 1351/2013/ES (2013. gada 11. decembris) par makrofinansiālo palīdzību Jordānijas Hāšimītu Karalistei (OV L 341, 18.12.2013., 4. lpp.).

      (5)  Eiropas Parlamenta un Padomes Regula (ES) Nr. 182/2011 (2011. gada 16. februāris), ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (OV L 55, 28.2.2011., 13. lpp.).

      (6)  Padomes Lēmums 2010/427/ES (2010. gada 26. jūlijs), ar ko nosaka Eiropas Ārējās darbības dienesta organizatorisko struktūru un darbību (OV L 201, 3.8.2010., 30. lpp.).

      (7)  Padomes Regula (EK, Euratom) Nr. 480/2009 (2009. gada 25. maijs), ar ko izveido Garantiju fondu ārējai darbībai (OV L 145, 10.6.2009., 10. lpp.).

      (8)  Eiropas Parlamenta un Padomes Regula (ES, Euratom) (2012. gada 25. oktobris) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012., 1. lpp.).

      (9)  Komisijas Deleģētā Regula (ES) Nr. 1268/2012 (2012. gada 29. oktobris) par Eiropas Parlamenta un Padomes Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, piemērošanas noteikumiem (OV L 362, 31.12.2012., 1. lpp.).

      (10)  Padomes Regula (EK, Euratom) Nr. 2988/95 (1995. gada 18. decembris) par Eiropas Kopienu finanšu interešu aizsardzību (OV L 312, 23.12.1995., 1. lpp.).

      (11)  Padomes Regula (Euratom, EK) Nr. 2185/96 (1996. gada 11. novembris) par pārbaudēm un apskatēm uz vietas, ko Komisija veic, lai aizsargātu Eiropas Kopienu finanšu intereses pret krāpšanu un citām nelikumībām (OV L 292, 15.11.1996., 2. lpp.).

      (12)  Eiropas Parlamenta un Padomes Regula (ES, Euratom) Nr. 883/2013 (2013. gada 11. septembris) par izmeklēšanu, ko veic Eiropas Birojs krāpšanas apkarošanai (OLAF), un ar ko atceļ Eiropas Parlamenta un Padomes Regulu (EK) Nr. 1073/1999 un Padomes Regulu (Euratom) Nr. 1074/1999 (OV L 248, 18.9.2013., 1. lpp.).

      Eiropas Parlamenta, Padomes un Komisijas kopīgais paziņojums
      Ņemot vērā fiskālās problēmas un ārkārtas apstākļus, ar kuriem Jordānija saskaras saistībā ar vairāk kā 1,3 miljonu sīriešu uzņemšanu, Komisija 2017. gadā vajadzības gadījumā iesniegs jaunu priekšlikumu par MFA paplašināšanu un palielināšanu Jordānijai pēc tam, kad tiks sekmīgi pabeigta otrā MFA programma, un ar noteikumu, ka tiek izpildīti parastie šāda veida palīdzības priekšnosacījumi, tostarp atjaunināts Komisijas novērtējums attiecībā uz Jordānijas ārējā finansējuma nepieciešamību. Šis Jordānijai būtiskais atbalsts palīdzētu valstij uzturēt makroekonomikas stabilitāti, vienlaikus cenšoties panākt rezultātus attīstības jomā un turpinot īstenot valsts reformu plānu.


title: Padomes Lēmums 2012/527/KĀDP ( 2012. gada 27. septembris ), ar ko groza Lēmumu 2010/573/KĀDP par ierobežojošiem pasākumiem pret Moldovas Republikas Piedņestras apgabala vadību

text:
               28.9.2012

               LV

               Eiropas Savienības Oficiālais Vēstnesis

               L 263/44

         PADOMES LĒMUMS 2012/527/KĀDP
   (2012. gada 27. septembris),
   ar ko groza Lēmumu 2010/573/KĀDP par ierobežojošiem pasākumiem pret Moldovas Republikas Piedņestras apgabala vadību
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2010. gada 27. septembrī pieņēma Lēmumu 2010/573/KĀDP par ierobežojošiem pasākumiem pret Moldāvijas Republikas Piedņestras reģiona vadību (1).

               (2)

               Lai sekmētu virzību saistībā ar Piedņestras konflikta politisku risinājumu un atjaunotu personu brīvas pārvietošanās iespēju pāri Piedņestras reģiona administratīvajām robežām, būtu jāatceļ ierobežojošie pasākumi, kurus piemēro saistībā ar Lēmuma 2010/573/KĀDP I pielikumu.

               (3)

               Ierobežojošo pasākumu piemērošana saistībā ar Lēmuma 2010/573/KĀDP II pielikumu būtu jāpagarina līdz 2013. gada 30. septembrim. Tomēr, lai veicinātu virzību atlikušo problēmu risināšanā, kas saistītas ar skolām, kurās rakstībā izmanto latīņu alfabētu, no Lēmuma 2010/573/KĀDP II pielikumā iekļautā saraksta būtu jāsvītro personu vārdi.

               (4)

               Tāpēc būtu attiecīgi jāgroza Lēmums 2010/573/KĀDP,

         IR PIEŅĒMUSI ŠO LĒMUMU.
   1. pants
   Lēmumu 2010/573/KĀDP groza šādi:

               1)

               lēmuma 1. pantu groza šādi:

                           a)

                           panta 1. punktu aizstāj ar šādu:
                           “1.   Dalībvalstis veic vajadzīgos pasākumus, lai liegtu ieceļot to teritorijā vai to šķērsot pielikumā uzskaitītajām personām, kas ir atbildīgas par iebiedēšanas un norobežošanās kampaņas izstrādi un īstenošanu, kas vērsta pret Moldovas Republikas Piedņestras reģiona moldāvu skolām, kurās rakstībā izmanto latīņu alfabētu.”;

                           b)

                           panta 8. punktu aizstāj ar šādu:
                           “8.   Gadījumos, kad saskaņā ar 3., 4., 6. un 7. punktu kāda dalībvalsts atļauj pielikumā minētajām personām ieceļot vai šķērsot tās teritoriju, atļauju piešķir tikai tādiem nolūkiem, kādiem tā ir paredzēta, un tikai attiecīgajām personām.”;

               2)

               lēmuma 2. pantu aizstāj ar šādu:
               “2. pants
               Padome pēc dalībvalsts vai Savienības Augstā pārstāvja ārlietās un drošības politikas jautājumos priekšlikuma izdara grozījumus pielikumā ietvertajā sarakstā atbilstīgi politiskās situācijas attīstībai Moldovas Republikā.”;

               3)

               lēmuma 4. pantu aizstāj ar šādu:
               “4. pants
               1.   Šis lēmums stājas spēkā tā pieņemšanas dienā.
               2.   Šo lēmumu piemēro līdz 2013. gada 30. septembrim. To regulāri pārskata. Vajadzības gadījumā lēmumu var atjaunināt vai izdarīt tajā grozījumus, ja Padome uzskata, ka tā mērķi nav sasniegti.”;

               4)

               lēmuma I pielikumu svītro;

               5)

               lēmuma II pielikumu aizstāj ar tekstu šā lēmuma pielikumā.

         2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2012. gada 27. septembrī

            Padomes vārdā –

            priekšsēdētājs

         A. D. MAVROYIANNIS

      (1)  OV L 253, 28.9.2010., 54. lpp.

      PIELIKUMS

            “PIELIKUMS

               Personas, kas minētas lēmuma 1. panta 1. punktā

            …”


title: 2004/540/KĀDP : Politikas un drošības komitejas lēmums THEMIS/1/2004 (2004. gada 30. jūnijs) par vadītāja iecelšanu ES Tiesiskuma misijai EUJUST THEMIS (saskaņā ar EDAP) Gruzijā

text:
               9.7.2004

               LV

               Eiropas Savienības Oficiālais Vēstnesis

               L 239/35

      POLITIKAS UN DROŠĪBAS KOMITEJAS LĒMUMS THEMIS/1/2004
   (2004. gada 30. jūnijs)
   par vadītāja iecelšanu ES Tiesiskuma misijai EUJUST THEMIS (saskaņā ar EDAP) Gruzijā
   (2004/540/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 25. panta 3. punktu,
   ņemot vērā Padomes Vienoto rīcību 2004/523/KĀDP 2004. gada 28. jūnijā par Eiropas Savienības Tiesiskuma misiju EUJUST THEMIS (1) Gruzijā, un jo īpaši tās 9. panta 1. punktu,
   tā kā:

               (1)

               Vienotās rīcības 2004/523/KĀDP 9. panta 1. punktā paredzēts, ka Padome pilnvaro Politikas un drošības komiteju pieņemt atbilstīgus lēmumus saskaņā ar Līguma par Eiropas Savienību 25. pantu, tostarp pēc Ģenerālsekretāra/Augstā pārstāvja priekšlikuma iecelt misijas vadītāju;

               (2)

               Ģenerālsekretārs/Augstais pārstāvis ir ierosinājis iecelt Sylvie PANTZ kundzi,

         IR PIEŅĒMUSI ŠO LĒMUMU.
   1. pants
   Ar šo Sylvie PANTZ kundze ir iecelta par ES Tiesiskuma misijas EUJUST THEMIS (saskaņā ar EDAP) vadītāju Gruzijā.
   2. pants
   Šis lēmums stājas spēkā tā pieņemšanas dienā.
   Tas ir spēkā līdz 2005. gada 14. jūlijam.

      Briselē, 2004. gada 30. jūnijā

            Politikas un drošības komitejas vārdā —

            priekšsēdētājs

         D. KELLEHER

      (1)  OV L 228, 29.6.2004., 21. lpp.


title: Padomes Lēmums 2013/184/KĀDP ( 2013. gada 22. aprīlis ) par ierobežojošiem pasākumiem pret Mjanmu/Birmu un ar ko atceļ Lēmumu 2010/232/KĀDP

text:
                  23.4.2013

                  LV

                  Eiropas Savienības Oficiālais Vēstnesis

                  L 111/75

         PADOMES LĒMUMS 2013/184/KĀDP
         (2013. gada 22. aprīlis)
         par ierobežojošiem pasākumiem pret Mjanmu/Birmu un ar ko atceļ Lēmumu 2010/232/KĀDP
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         tā kā:

                     (1)

                     Padome 2010. gada 26. aprīlī pieņēma Lēmumu 2010/232/KĀDP, ar ko atjauno ierobežojošus pasākumus pret Birmu/Mjanmu (1).

                     (2)

                     Ņemot vērā situācijas attīstību Mjanmā/Birmā, kā arī lai veicinātu turpmākas pozitīvas pārmaiņas, būtu jāatceļ visi ierobežojošie pasākumi, izņemot ieroču embargo un embargo attiecībā uz iekārtām, ko var izmantot iekšējām represijām.

                     (3)

                     Tāpēc būtu jāatceļ Lēmums 2010/232/KĀDP,

               IR PIEŅĒMUSI ŠO LĒMUMU.

            1. pants

               1.   Ieroču un ar tiem saistīto visu veidu materiālu, tostarp ieroču un munīcijas, militāro transportlīdzekļu un ekipējuma, paramilitārā ekipējuma un visa minētā rezerves daļu, kā arī iekšējām represijām izmantojama ekipējuma pārdošana, piegāde, nodošana vai eksports uz Mjanmu/Birmu, ko īsteno dalībvalstu valstspiederīgie vai ko veic no dalībvalstu teritorijas, vai izmantojot kuģus, kuri kuģo ar dalībvalstu karogu, vai dalībvalstu lidmašīnas, ir aizliegts neatkarīgi no tā, vai to izcelsme ir dalībvalstu teritorijā.

               2.   Ir aizliegts:

                           a)

                           tieši vai netieši jebkurai fiziskai vai juridiskai personai, vienībai vai struktūrai Mjanmā/Birmā vai izmantošanai Mjanmā/Birmā sniegt tehnisku palīdzību, brokeru pakalpojumus un citus pakalpojumus, kas saistīti ar militārām darbībām un ieroču un visu veidu ar tiem saistīto materiālu, tostarp ieroču un munīcijas, militāro transportlīdzekļu un ekipējuma, paramilitārā ekipējuma un visa minētā rezerves daļu, kā arī iekšējām represijām izmantojama ekipējuma piegādi, ražošanu, tehnisko apkopi vai izmantošanu;

                           b)

                           tieši vai netieši jebkurai personai, vienībai vai struktūrai Mjanmā/Birmā vai izmantošanai Mjanmā/Birmā piešķirt finansējumu vai finanšu palīdzību, kas saistīta ar militārām darbībām, jo īpaši ietverot piešķīrumus, aizdevumus un eksporta kredītu apdrošināšanu jebkādai ieroču un ar tiem saistītu materiālu, kā arī iekšējām represijām izmantojama ekipējuma pārdošanai, piegādei, nodošanai vai eksportam, vai lai sniegtu saistītu tehnisko palīdzību, brokera un citus pakalpojumus;

                           c)

                           apzināti un tīši piedalīties darbībās, kuru mērķis vai rezultāts ir a) vai b) apakšpunktā minēto aizliegumu neievērošana.

            2. pants

               1.   Lēmuma 1. pantu nepiemēro:

                           a)

                           tikai humānām vai aizsardzības vajadzībām paredzēta nenāvējoša militārā ekipējuma vai iekšējām represijām izmantojama ekipējuma, vai ANO un ES administratīvās sistēmas izveides programmām, vai ES un ANO krīzes situācijas pārvarēšanas operācijām paredzētu materiālu pārdošanai, piegādei, nodošanai vai eksportam;

                           b)

                           tāda atmīnēšanas ekipējuma un materiālu pārdošanai, piegādei, nodošanai vai eksportam, kas paredzēts atmīnēšanas operācijām;

                           c)

                           finansējuma un finanšu palīdzības sniegšanai attiecībā uz šādu ekipējumu vai šādām programmām un darbībām;

                           d)

                           tehniskās palīdzības sniegšanai attiecībā uz šādu ekipējumu vai šādām programmām un darbībām;

                     ar nosacījumu, ka šādam eksportam iepriekš piekritusi attiecīgā kompetentā iestāde.

               2.   Lēmuma 1. pants neattiecas uz aizsargtērpiem, tostarp pretšķembu vestēm un militārām aizsargķiverēm, ko ANO personāls, ES vai tās dalībvalstu personāls, plašsaziņas līdzekļu pārstāvji, humānās palīdzības un attīstības programmu darbinieki un ar to saistītais personāls izved uz Mjanmu/Birmu tikai personīgām vajadzībām.

            3. pants
            Šo lēmumu piemēro līdz 2014. gada 30. aprīlim. To pastāvīgi pārskata. To atjauno vai atbilstīgi groza, ja Padome uzskata, ka lēmuma mērķi nav sasniegti.

            4. pants
            Lēmumu 2010/323/KĀDP atceļ.

            5. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.

            Luksemburgā, 2013. gada 22. aprīlī

                  Padomes vārdā –

                  priekšsēdētāja

               C. ASHTON

            (1)  OV L 105, 27.04.2010., 22. lpp.


title: Padomes Lēmums (KĀDP) 2017/1338 (2017. gada 17. jūlijs), ar ko groza Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā

text:
               18.7.2017

               LV

               Eiropas Savienības Oficiālais Vēstnesis

               L 185/49

         PADOMES LĒMUMS (KĀDP) 2017/1338
   (2017. gada 17. jūlijs),
   ar ko groza Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2015. gada 31. jūlijā pieņēma Lēmumu (KĀDP) 2015/1333 (1).

               (2)

               Padome ir jau iepriekš norādījusi, cik svarīga ir stabilitāte Lībijā, un ir piedāvājusi sniegt atbalstu Lībijas iestādēm, kas atzītas saskaņā ar Lībijas politisko nolīgumu, cīņā pret migrantu kontrabandu un cilvēku tirdzniecību.

               (3)

               Migrantu kontrabanda un cilvēku tirdzniecība veicina politiskās un drošības situācijas destabilizāciju Lībijā.

               (4)

               Būtu jāpiemēro ierobežojumi dažu tādu produktu eksportam uz Lībiju, kurus var izmantot, lai veicinātu migrantu kontrabandu un cilvēku tirdzniecību.

               (5)

               Tādēļ Lēmums (KĀDP) 2015/1333 būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmuma (KĀDP) 2015/1333 10. pantu aizstāj ar šādu:

      “10. pants
      1.   Dalībvalstis nosaka pienākumu saviem valstspiederīgajiem, personām, kuras ir to jurisdikcijā, un sabiedrībām, kas izveidotas to teritorijā vai ir to jurisdikcijā, ievērot modrību, tām veicot darījumus ar vienībām, kuras ir izveidotas Lībijā vai ir Lībijas jurisdikcijā, un ar jebkādām privātpersonām un vienībām, kuras rīkojas to vārdā vai to vadībā, un vienībām, kuras ir to īpašumā vai kontrolē, ar mērķi nepieļaut darījumus, kas varētu sekmēt vardarbību un spēka pielietošanu pret civiliedzīvotājiem.
      2.   Dažu kuģu un motoru, kurus varētu izmantot migrantu kontrabandā un cilvēku tirdzniecībā, pārdošanai, piegādei, nodošanai vai eksportam uz Lībiju, ko veic dalībvalstu valstspiederīgie vai caur dalībvalstu teritorijām, vai izmantojot kuģus, kuri kuģo ar to karogu, vai lidmašīnas, ir vajadzīga attiecīgās dalībvalsts kompetentās iestādes atļauja, neatkarīgi no tā, vai to izcelsme ir tās teritorijā vai ārpus tās.
      3.   Dalībvalstu kompetentās iestādes nepiešķir nekādu atļauju 2. punktā minēto priekšmetu pārdošanai, piegādei, nodošanai vai eksportam, ja tām ir pamatots iemesls uzskatīt, ka priekšmeti tiktu izmantoti migrantu kontrabandā un cilvēku tirdzniecībā.
      4.   Šā panta 2. punktu nepiemēro pārdošanai, piegādei, nodošanai vai eksportam, ko veic dalībvalstu iestādes Lībijas valdībai.
      Savienība veic vajadzīgos pasākumus, lai noteiktu atbilstīgos priekšmetus, uz kuriem ir jāattiecas šim pantam.”

   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2017. gada 17. jūlijā

            Padomes vārdā –

            priekšsēdētāja

         F. MOGHERINI

      (1)  Padomes Lēmums (KĀDP) 2015/1333 (2015. gada 31. jūlijs) par ierobežojošiem pasākumiem saistībā ar situāciju Lībijā un ar ko atceļ Lēmumu 2011/137/KĀDP (OV L 206, 1.8.2015., 34. lpp.).


title: 2005/133/EK: Komisijas Lēmums (2005. gada 16. februāris), ar ko daļēji aptur galīgos antidempinga maksājumus, kas ar Regulu (EK) Nr. 258/2005 noteikti atsevišķu Horvātijas un Ukrainas izcelsmes dzelzs vai neleģētā tērauda bezšuvju cauruļvadu un cauruļu importam

text:
               17.2.2005

               LV

               Eiropas Savienības Oficiālais Vēstnesis

               L 46/46

      KOMISIJAS LĒMUMS

   (2005. gada 16. februāris),
   ar ko daļēji aptur galīgos antidempinga maksājumus, kas ar Regulu (EK) Nr. 258/2005 noteikti atsevišķu Horvātijas un Ukrainas izcelsmes dzelzs vai neleģētā tērauda bezšuvju cauruļvadu un cauruļu importam
   (2005/133/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (1), (pamatregulu), un īpaši tās 14. panta 4. punktu,
   pēc apspriešanās ar Padomdevēju komiteju,
   tā kā:
   A.   SPĒKĀ ESOŠIE PASĀKUMI

               (1)

               Pēc pārskata izmeklēšanas saskaņā ar pamatregulas 11. panta 3. punktu (“pārskata izmeklēšana”) Padome ar Regulu (EK) Nr. 258/2005 (2) (“galīgo maksājumu regula”) noteica antidempinga maksājumu 38,8 % apmērā atsevišķu Horvātijas izcelsmes bezšuvju dzelzs vai neleģētā tērauda cauruļu un cauruļvadu (BTC) importam un 64,1 % apmērā – Ukrainas izcelsmes BTC importam, izņemot importu no Dņepropetrovskas Cauruļu ražotnes (DCR), kam tiek piemērots antidempinga maksājums 51,9 % apmērā (“spēkā esošie pasākumi”). Ar galīgo maksājumu regulu grozīja galīgos antidempinga maksājumus, kas bija noteikti ar Regulu (EK) Nr. 348/2000 (3), kurā jaunākie grozījumi veikti ar Regulu (EK) 1515/2002 (4), un atcēla iespēju atbrīvot no maksājumiem, kā bija paredzēts Regulas (EK) Nr. 348/2000 2. pantā (“sākotnējie pasākumi”).

         B.   SPĒKĀ ESOŠIE PASĀKUMI ATTIECĪBĀ UZ BTC IMPORTU NO RUMĀNIJAS UN KRIEVIJAS

               (2)

               Ar Regulu (EK) Nr. 2320/97 antidempinga maksājumi tika noteikti arī Rumānijas un Krievijas izcelsmes BTC importam (5). Ar Lēmumu 97/790/EK (6) un 2000/70/EK (7) arī Rumānijas un Krievijas eksportētāji pieņēma saistības. Atsevišķu Kopienas ražotāju pret konkurenci vērstās darbības dēļ piesardzības nolūkā ar Regulu (EK) Nr. 1322/2004 (8) tika nolemts nepiemērot spēkā esošos pasākumus attiecībā uz Rumānijas un Krievijas izcelsmes BTC importu (“pasākumi, kas netika piemēroti”) (9).

         C.   PAMATOJUMA PĀRBAUDE SPĒKĀ ESOŠO PASĀKUMU APTURĒŠANAI

               (3)

               Pamatregulas 14. panta 4. punktā ir paredzēta iespēja Kopienas interesēs apturēt antidempinga pasākumus, pamatojoties uz to, ka tirgus apstākļi uz laiku ir mainījušies, ja maz ticams, ka šādas apturēšanas dēļ varētu rasties zaudējumi. Turklāt 14. panta 4. punktā paredzēta arī iespēja jebkurā brīdī atjaunot attiecīgos antidempinga pasākumus, ja iemesls, kura dēļ pasākumi tika apturēti, vairs nav spēkā.

               (4)

               Galīgo maksājumu regulā lielākoties ņemta vērā situācija no 2001. gada oktobra līdz 2002. gada septembrim, t.i., attiecīgā pārskata izmeklēšanas (“pārskata izmeklēšanas periods”) izmeklēšanas periodā. Ar galīgo maksājumu regulu noslēgusies pārskata izmeklēšana parādīja, ka pārskata izmeklēšanas periodā Ukrainas un Horvātijas importam bija ievērojams tirgus stāvoklis. Tas joprojām bija par dempinga cenām, un zaudējuma apmērs bija pieaudzis salīdzinājumā ar sākotnējo izmeklēšanu.Pamatojoties uz to, pārskatā secināts, ka sākotnējos pasākumus – 23 % apjomā Horvātijai un 38,5 % apjomā Ukrainai – jāpaaugstina, lai sasniegtu pašreizējo līmeni – 38,8 % apjomā Horvātijai un atkarībā no attiecīgā ražotāja eksportētāja – 51,9 % un 64,1 % apjomā importam no Ukrainas.

               (5)

               Nesen veiktā importa plūsmu pārbaudē noskaidrots, ka situācija Kopienas tirgū attiecībā uz importu ir mainījusies tieši kopš pasākumu nepiemērošanas BTC importam no Krievijas un Rumānijas, īpaši tajā ziņā, ka uzkrātās importa plūsmas no minētajām valstīm ir palielinājušās, savukārt uzkrātais imports no Horvātijas un Ukrainas vienlaikus ir ievērojami krities.

               (6)

               Kamēr dominē pašreizējie tirgus nosacījumi, Krievijas un Rumānijas imports varētu saglabāt savu stabilo klātbūtni, un maz ticams, ka ievērojami pieaugs Ukrainas un/vai Horvātijas imports. Tāpēc uzskata, ka šajā īpašajā situācijā maz iespējams, ka atkal tiktu nodarīts kaitējums Kopienas ražošanas nozarei, ja atceltu maksājuma likmes paaugstināšanu, kā to paredz galīgo maksājumu regula. Līdz ar to un īpašo apstākļu – tostarp pasākumu nepiemērošanas Krievijas un Rumānijas importam – dēļ uzskata, ka maksājumi 23 % un 38,5 % apmērā, kas noteikti attiecīgi Horvātijai un Ukrainai sākotnējā izmeklēšanā, ir pietiekami, lai likvidētu zaudējumus izraisošu dempingu.

               (7)

               Komisija atzīmē arī, ka tirgus stāvokļa pašreizējā pagaidu pārmaiņa neattaisno pilnīgu pasākumu piemērošanas atcelšanu pret Horvātiju un Ukrainu. Pārskata izmeklēšanā, kas noslēdzās ar galīgo maksājumu regulu, savāktā informācija liecina, ka Ukrainas un Horvātijas ražotājiem joprojām ir ievērojams eksporta potenciāls un viņi viegli varētu paaugstināt eksportu uz Kopienas tirgu zaudējumus radošā līmenī. Tāpēc pilnīga pret Horvātijas un Ukrainas importu vērstu pasākumu apturēšana varētu radīt arī līdzīgas šo abu valstu importa tendences, kādas šobrīd novērojamas ar importu no Krievijas un Rumānijas, un līdz ar to, iespējams, izraisītu zaudējumus Kopienas ražošanas nozarei.

               (8)

               Ņemot vērā iepriekš minētos iemeslus, jāsecina, ka izpildīti nosacījumi daļējai galīgo maksājumu regulas atcelšanai saskaņā ar pamatregulas 14. panta 4. punktu. Kopienas interesēs patiesi nav piemērot paaugstinātus maksājumu līmeņus, kamēr ir pietiekami maksājumu līmeņi, kas noteikti Regulā (EK) Nr. 348/2000, kurā jaunākie grozījumi veikti ar Regulu (EK) Nr. 1515/2002. Līdz ar to galīgo maksājumu regulā paredzētā maksājumu likmju piemērošana ir daļēji jāaptur, proti, galīgo maksājumu regulas 1. pantā noteikto likmju un Regulas (EK) Nr. 348/2000 1. panta 2. punktā noteikto likmju starpības apjomā.

               (9)

               Ja vēlāk mainās situācija, kas izraisīja atcelšanu, Komisija var atkal piemērot antidempinga pasākumus, nekavējoties atceļot daļējo antidempinga maksājumu atbrīvojumu.

         D.   APSPRIEŠANĀS AR KOPIENAS RAŽOŠANAS NOZARI

               (10)

               Komisija saskaņā ar pamatregulas 14. panta 4. punkta noteikumiem ir informējusi Kopienas ražošanas nozari par savu nodomu daļēji apturēt antidempinga pasākumus un ir devusi tai iespēju izteikt komentārus. Kopienas ražošanas nozare nav izteikusi nevienu iebildumu,

         IR PIEŅĒMUSI ŠO LĒMUMU.
   1. pants
   Ar Regulu (EK) Nr. 258/2005 noteiktais antidempinga maksājums šādas produkcijas importam

               —

               dzelzs vai neleģētā tērauda bezšuvju cauruļvadi, kas tiek izmantoti naftas vai gāzes cauruļvadiem, ar ārējo diametru līdz 406,4 mm (KN kods 7304 10 10 un 7304 10 30);

               —

               auksti stiepti vai auksti velmēti dzelzs vai neleģētā tērauda bezšuvju cauruļvadi ar apļveida šķērsgriezumu (KN kods 7304 31 99);

               —

               citas dzelzs vai neleģētā tērauda caurules ar apļveida šķērsgriezumu ar ārējo diametru līdz 406,4 mm (KN kods 7304 39 91 un 7304 39 93)

         ar šo ir daļēji apturēts uz deviņiem mēnešiem.

               Valsts

               Uzņēmums

               Maksājuma likme saskaņā ar Regulu (EK) Nr. 258/2005
               %

               Maksājuma likme, kas ir atcelta
               %

               Maksājuma likme, kas nav atcelta
               %

               TARIC papildkods

               Horvātija

               Visi uzņēmumi

               38,8

               15,8

               23

               —

               Ukraina

               Dņepropetrovskas Cauruļu ražotne (DCR), Dņepropetrovska

               51,9

               13,4

               38,5

               A614

               OJSC Ņižņijdņeprovskas Cauruļu velmēšanas rūpnīca (ŅCVR), Dņepropetrovska, un CJSC Nikopoles Bezšuvju cauruļu rūpnīca “Nikotube”, Nikopole

               64,1

               25,6

               38,5

               A615

               Visi pārējie uzņēmumi

               64,1

               25,6

               38,5

               A999

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2005. gada 16. februārī

            Komisijas vārdā —

            Komisijas loceklis

         Peter MANDELSON

      (1)  OV L 56, 6.3.1996., 1. lpp. Regulā jaunākie grozījumi veikti ar Regulu (EK) Nr. 461/2004 (OV L 77, 13.3.2004., 12. lpp.).

      (2)  Sk. 7. lpp. OV.

      (3)  OV L 45, 17.2.2000., 1. lpp.

      (4)  OV L 228, 24.8.2002., 8. lpp.

      (5)  OV L 322, 25.11.1997., 1. lpp. Regulā jaunākie grozījumi veikti ar Regulu (EK) Nr. 235/2004 (OV L 40, 12.2.2004., 11. lpp.).

      (6)  OV L 322, 25.11.1997., 63. lpp.

      (7)  OV L 23, 28.1.2000., 78. lpp.

      (8)  OV L 246, 20.7.2004., 10. lpp.

      (9)  Skatīt Regulas (EK) Nr. 1322/2004 9. apsvērumu.


title: Padomes Lēmums (1999. gada 21. decembris) par Nolīguma vēstuļu apmaiņas veidā starp Eiropas Kopienu un Ķīnas Tautas Republiku pagaidu piemērošanu, ar ko groza nolīgumus starp Eiropas Kopienu un Ķīnas Tautas Republiku par tekstilizstrādājumu tirdzniecību

text:
Svarīgs juridisks paziņojums

|

31999D0876

Oficiālais Vēstnesis L 345 , 31/12/1999 Lpp. 0001 - 0001

		Padomes Lēmums(1999. gada 21. decembris)par Nolīguma vēstuļu apmaiņas veidā starp Eiropas Kopienu un Ķīnas Tautas Republiku pagaidu piemērošanu, ar ko groza nolīgumus starp Eiropas Kopienu un Ķīnas Tautas Republiku par tekstilizstrādājumu tirdzniecību(1999/876/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmo teikumu,ņemot vērā Komisijas priekšlikumu,tā kā:(1) Kopienas vārdā Komisija ir apspriedusi Nolīgumu vēstuļu apmaiņas veidā starp Eiropas Kopienu un Ķīnas Tautas Republiku, ar ko groza Nolīgumu starp Eiropas Kopienu un Ķīnas Tautas Republiku par tekstilizstrādājumu tirdzniecību, kurā jaunākie grozījumi izdarīti ar 1998. gada 20. novembrī parafēto nolīgumu vēstuļu apmaiņas veidā, un ar ko groza 1995. gada 19. janvārī parafēto Nolīgumu starp Eiropas Kopienu un Ķīnas Tautas Republiku par to tekstilizstrādājumu tirdzniecību, uz kuriem neattiecas MFA divpusējais nolīgums par tekstilizstrādājumu tirdzniecību.(2) Nolīgums vēstuļu apmaiņas veidā no 2000. gada 1. janvāra jāpiemēro uz pagaidu laiku līdz brīdim, kad tiks pabeigtas tā noslēgšanai nepieciešamās procedūras, Ķīnas Tautas Republikai ievērojot savstarpējības principu Nolīguma pagaidu piemērošanā,IR PIEŅĒMUSI ŠO LĒMUMU.1. pants1999. gada 6. decembrī Pekinā parafētais Nolīgums vēstuļu apmaiņas veidā starp Eiropas Kopienu un Ķīnas Tautas Republiku, ar ko groza Nolīgumu starp Eiropas Ekonomikas Kopienu un Ķīnas Tautas Republiku par tekstilizstrādājumu tirdzniecību, kurā jaunākie grozījumi izdarīti ar 1999. gada 20. novembrī parafēto Nolīgumu, un ar ko groza 1995. gada 19. janvārī parafēto Nolīgumu starp Eiropas Kopienu un Ķīnas Tautas Republiku par to tekstilizstrādājumu tirdzniecību, uz kuriem neattiecas MFA divpusējais nolīgums par tekstilizstrādājumu tirdzniecību, no 2000. gada 1. janvāra jāpiemēro uz pagaidu laiku līdz brīdim, kad tiks pabeigtas nolīguma noslēgšanai nepieciešamās procedūras, Ķīnas Tautas Republikai ievērojot savstarpējības principu Nolīguma pagaidu piemērošanā.Vēstuļu apmaiņas veidā noslēgtā nolīguma teksts ir pievienots šim lēmumam.2. pantsŠo lēmumu publicē Eiropas Kopienu Oficiālajā Vēstnesī.Briselē, 1999. gada 21. decembrīPadomes vārdā —priekšsēdētājsT. Halonen--------------------------------------------------


title: 2005/520/EK: Padomes Lēmums (2004. gada 22. novembris) par protokola parakstīšanu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Bijušo Dienvidslāvijas Maķedonijas Republiku, no otras puses, saistībā ar Pamatnolīgumu starp Eiropas Kopienu un Bijušo Dienvidslāvijas Maķedonijas Republiku, ar ko nosaka vispārējos principus Bijušās Dienvidslāvijas Maķedonijas Republikas dalībai Kopienas programmās

text:
               22.7.2005

               LV

               Eiropas Savienības Oficiālais Vēstnesis

               L 192/22

         PADOMES LĒMUMS
   (2004. gada 22. novembris)
   par protokola parakstīšanu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Bijušo Dienvidslāvijas Maķedonijas Republiku, no otras puses, saistībā ar Pamatnolīgumu starp Eiropas Kopienu un Bijušo Dienvidslāvijas Maķedonijas Republiku, ar ko nosaka vispārējos principus Bijušās Dienvidslāvijas Maķedonijas Republikas dalībai Kopienas programmās
   (2005/520/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 13., 71., 80., 95., 127., 137., 149., 150., 151., 152., 153., 157., 166., 175., 280. un 308. pantu saistībā ar tā 300. panta 2. punkta pirmās daļas otro teikumu,
   ņemot vērā Komisijas priekšlikumu,
   tā kā:

               (1)(2)

               Komisija Kopienas vārdā ir apspriedusi ar Bijušo Dienvidslāvijas Maķedonijas Republiku Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Bijušo Dienvidslāvijas Maķedonijas Republiku, no otras puses, saistībā ar pamatnolīgumu starp Eiropas Kopienu un Bijušo Dienvidslāvijas Maķedonijas Republiku, ar ko nosaka vispārējos principus Bijušās Dienvidslāvijas Maķedonijas Republikas dalībai Kopienas programmās.Būtu jāparaksta 2004. gada 25. oktobrī parafētais Nolīgums, paredzot tā noslēgšanu vēlāk,

         IR PIEŅĒMUSI ŠO LĒMUMU.
   Vienīgais pants
   Ar šo Padomes priekšsēdētājs tiek pilnvarots norīkot personu, kas ir tiesīga Eiropas Kopienas vārdā parakstīt Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Bijušo Dienvidslāvijas Maķedonijas Republiku, no otras puses, saistībā ar Pamatnolīgumu starp Eiropas Kopienu un Bijušo Dienvidslāvijas Maķedonijas Republiku, ar ko nosaka vispārējos principus Bijušās Dienvidslāvijas Maķedonijas Republikas dalībai Kopienas programmās, paredzot tā noslēgšanu vēlāk.

      Briselē, 2004. gada 22. novembrī

            Padomes vārdā –

            priekšsēdētājs

         B. R. BOT

   PROTOKOLS
   Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Bijušo Dienvidslāvijas Maķedonijas Republiku, no otras puses, saistībā ar Pamatnolīgumu starp Eiropas Kopienu un Bijušo Dienvidslāvijas Maķedonijas Republiku, ar ko nosaka vispārējos principus Bijušās Dienvidslāvijas Maķedonijas Republikas dalībai Kopienas programmās
   EIROPAS KOPIENA (turpmāk “Kopiena”),
   no vienas puses, un
   BIJUSĪ DIENVIDSLĀVIJAS MAĶEDONIJAS REPUBLIKA,
   no otras puses,
   turpmāk “Līgumslēdzējas puses”,
   TĀ KĀ:

               (1)

               Luksemburgā 2001. gada 9. aprīlī vēstuļu apmaiņas veidā ir parakstīts un 2004. gada 1. aprīlī stājies spēkā Stabilizācijas un asociācijas nolīgums starp Eiropas Kopienām un to dalībvalstīm, no vienas puses, un Bijušo Dienvidslāvijas Maķedonijas Republiku, no otras puses (turpmāk “SAN”).

               (2)

               Eiropadome 2002. gada decembrī Kopenhāgenā apstiprināja Rietumbalkānu valstu kā potenciālo kandidātu Eiropas perspektīvu un uzsvēra savu apņemšanos atbalstīt to centienus tuvināties Eiropas Savienībai.

               (3)

               Eiropadome 2003. gada jūnijā Salonikos atzina, ka Stabilizācijas un asociācijas process turpinās veidot kopējo satvaru Rietumbalkānu valstu virzībai uz Eiropu līdz pat to pievienošanās brīdim un atbalstīja “Saloniku Programmu Rietumbalkānu valstīm: ceļā uz Eiropas integrāciju”, kuras mērķis ir turpināt stiprināt privileģētās attiecības starp ES un Rietumbalkānu valstīm, atsaucoties uz paplašināšanās pieredzi.

               (4)

               Saloniku Programma aicināja Rietumbalkānu valstis piedalīties Kopienas programmās un struktūrās saskaņā ar principiem, kas noteikti kandidātvalstu dalībai, ar mērķi iepazīstināt attiecīgās valstis un to iedzīvotājus ar ES politikām un darba metodēm, tādējādi tos ciešāk piesaistot ES un mudinot iesaistīties procesos, kas veicina Eiropas integrāciju.

               (5)

               Bijusī Dienvidslāvijas Maķedonijas Republika ir izteikusi vēlmi piedalīties vairākās Kopienas programmās.

               (6)

               Īpaši noteikumi un nosacījumi, tostarp finansiālais ieguldījums, saistībā ar Bijušās Dienvidslāvijas Maķedonijas Republikas dalību katrā konkrētajā programmā būtu jānosaka nolīgumā starp Eiropas Kopienu Komisiju, kas rīkojas Kopienas vārdā, un bijušo Dienvidslāvijas Maķedonijas Republiku valdību,

         IR VIENOJUŠĀS PAR TURPMĀK IZKLĀSTĪTO.
   1. pants
   Bijusī Dienvidslāvijas Maķedonijas Republika drīkst piedalīties šādās Kopienas programmās:

               1)

               pašreizējās Kopienas programmās, kuras ir uzskaitītas pielikumā un kurās Bijusī Dienvidslāvijas Maķedonijas Republika var piedalīties, tiklīdz stājas spēkā šis nolīgums (turpmāk “Nolīgums”);

               2)

               Kopienas programmās, kuras ievieš vai atjauno pēc Nolīguma stāšanās spēkā un kuras ietver sākuma klauzulu, kas paredz Bijušās Dienvidslāvijas Maķedonijas Republikas dalību.

         2. pants
   Bijusī Dienvidslāvijas Maķedonijas Republika sniedz finansiālu ieguldījumu Eiropas Savienības vispārējā budžetā atbilstīgi konkrētām programmām, kurās tā piedalās.
   3. pants
   Bijušās Dienvidslāvijas Maķedonijas Republikas pārstāvjiem ir atļauts – kā novērotājiem un saistībā ar jautājumiem, kas attiecas uz Bijušo Dienvidslāvijas Maķedonijas Republiku, – piedalīties pārvaldības komitejās, kas atbildīgas par to programmu uzraudzību, kurās Bijusī Dienvidslāvijas Maķedonijas Republika sniedz finansiālu ieguldījumu.
   4. pants
   Uz projektiem un iniciatīvām, ko iesniedz dalībnieki no Bijušās Dienvidslāvijas Maķedonijas Republikas, ciktāl tas iespējams, attiecas tie paši attiecīgo programmu nosacījumi, noteikumi un procedūras, ko piemēro dalībvalstīm.
   5. pants
   Īpašus noteikumus un nosacījumus saistībā ar Bijušās Dienvidslāvijas Maķedonijas Republikas dalību katrā konkrētajā programmā, jo īpaši maksājamo finanšu ieguldījumu, noteiks nolīgumā, ko saprašanās memoranda veidā noslēdz starp Komisiju, kas rīkojas Kopienas vārdā, un Bijušās Dienvidslāvijas Maķedonijas Republikas valdību.
   Ja Bijusī Dienvidslāvijas Maķedonijas Republika iesniedz pieteikumu Kopienas ārējai palīdzībai, pamatojoties uz Padomes Regulu (EK) Nr. 2666/2000 (2000. gada 5. decembris) par palīdzību Albānijai, Bosnijai un Hercegovinai, Horvātijai, Dienvidslāvijas Federatīvajai Republikai un Bijušajai Dienvidslāvijas Maķedonijas Republikai, kā tā grozīta ar Padomes 2001. gada 10. decembra Regulu (EK) Nr. 2415/2001, vai saskaņā ar jebkuru līdzīgu regulu, ar ko paredz Kopienas ārējo palīdzību bijušajai Dienvidslāvijas Maķedonijas Republikai un ko varētu pieņemt turpmāk, tad nosacījumus par to, kā bijusī Dienvidslāvijas Maķedonijas Republika izmanto Kopienas palīdzību, nosaka finansēšanas nolīgumā.
   6. pants
   Saskaņā ar Kopienas Finanšu regulu saprašanās memorandā paredz, ka finanšu kontroli vai revīzijas veic vai uzrauga Eiropas Komisija, OLAF un Eiropas Kopienu Revīzijas palāta.
   Paredz sīki izstrādātus noteikumus par finanšu kontroli un revīziju, administratīvajiem pasākumiem, sodiem un līdzekļu atgūšanu, kuri ļauj Eiropas Komisijai, OLAF un Revīzijas palātai piešķirt pilnvaras, kas līdzvērtīgas pilnvarām, kas minētajām struktūrām ir attiecībā uz saņēmējiem vai līgumslēdzējiem, kas veic uzņēmējdarbību Kopienā.
   7. pants
   Nolīgumu piemēro uz nenoteiktu laikposmu.
   Katra Līgumslēdzēja puse var denonsēt šo Nolīgumu, iesniedzot rakstisku paziņojumu otrai Līgumslēdzēja pusei. Nolīgums zaudē spēku sešus mēnešus pēc šāda paziņojuma dienas.
   8. pants
   Ne vēlāk kā trīs gadus pēc šā Nolīguma spēkā stāšanās dienas un turpmāk reizi trijos gados abas Līgumslēdzējas puses var pārskatīt šā Nolīguma īstenošanu, pamatojoties uz Bijušās Dienvidslāvijas Maķedonijas Republikas faktisko dalību vienā vai vairākās Kopienas programmās.
   9. pants
   Šo Nolīgumu piemēro, no vienas puses, teritorijās, kurās piemēro Eiropas Kopienas dibināšanas līgumu un saskaņā ar minētā līguma nosacījumiem, un, no otras puses, Bijušās Dienvidslāvijas Maķedonijas Republikas teritorijā.
   10. pants
   Šis Nolīgums stājas spēkā dienā, kad pa diplomātiskajiem kanāliem saņemts pēdējais rakstiskais paziņojums, kurā viena Līgumslēdzēja puse informē otru, ka tā ir pabeigusi procedūras, lai šis Nolīgums stātos spēkā.
   11. pants
   1.   Nolīgums ir sastādīts divos eksemplāros katrā no Līgumslēdzēju pušu oficiālajām valodām, izņemot maltiešu valodu.
   2.   Tiklīdz Eiropas Savienības iestādēm būs pienākums publicēt visus tiesību aktus maltiešu valodā Eiropas Savienības Oficiālajā Vēstnesī, Nolīgums tiks sagatavots arī divos eksemplāros maltiešu valodā.
   3.   Teksts visās valodās ir vienlīdz autentisks.
   12. pants
   Šis nolīgums un tā pielikums ir SAN sastāvdaļa.

      Briselē, 2004. gada 22. novembrī

            Bijušās Dienvidslāvijas Maķedonijas Republikas valdības vārdā

            Eiropas Kopienas vārdā

   PIELIKUMS
   NOLĪGUMA 1. PANTĀ MINĒTO PAŠREIZĒJO KOPIENAS PROGRAMMU SARAKSTS

               —

               Diskriminācijas apkarošana (2001–2006) (1)

               —

               Sociālās atstumtības apkarošana (2002–2006) (2)

               —

               Kopienas rīcība patērētāju aizsardzības politikas atbalstam (2004–2007) (3)

               —

               Kopienas rīcības programma, lai atbalstītu Eiropas līmeņa organizācijas un konkrētas darbības izglītības un apmācības jomā (2004–2006) (4)

               —

               Kopienas rīcības programma, lai veicinātu aktīvu Eiropas pilsonību (2004–2006) (5)

               —

               Kopienas rīcības programma sabiedrības veselības aizsardzības jomā (2003–2008) (6)

               —

               Kultūra 2000 (2000–2006) (7)

               —

               Muita (2003–2007) (8)

               —

                  Daphne II (2004–2008) (9)

               —

                  e-Content Plus (2004–2008) (10)

               —

               e-mācības (2004–2006) (11)

               —

                  Erasmus Mundus (2004–2008) (12)

               —

                  Fiscalis (2003–2007) (13)

               —

               Dzimumu līdztiesība (2001–2006) (14)

               —

                  Hercule (2004–2006) (15)

               —

               Saprātīga enerģija Eiropai (2003–2006) (16)

               —

                  Life (2000–2006) (17)

               —

                  Leonardo da Vinci II (2000–2006) (18)

               —

                  Marco Polo (2003–2010) (19)

               —

                  Media Plus
                   (20)
                  /Media Training
                   (21) (2001–2006)

               —

                  Safer Internet plus (2005–2008) (22)

               —

               Sestā RTD pamatprogramma (2002–2006) (23)

               —

                  Socrates II (2000–2006) (24)

               —

               Jaunatne (2000–2006) (25)

      (1)  Cf. Padomes Lēmums 2000/750/EK (2000. gada 27. novembris), ar ko ievieš Kopienas rīcības programmu diskriminācijas apkarošanai (no 2001. līdz 2006. gadam) (OV L 303, 2.12.2000., 23. lpp.).

      (2)  Cf. Eiropas Parlamenta un Padomes Lēmums Nr. 50/2002/EK (2001. gada 7. decembris) par minimālajām prasībām to saimniecību pārbaudei, kurās tur dzīvniekus, ko izmanto lauksaimniecībā (OV L 10, 12.1.2002., 1. lpp.).

      (3)  Cf. Eiropas Parlamenta un Padomes Lēmums Nr. 20/2004/EK (2003. gada 8. decembris), ar ko izveido vispārēju sistēmu Kopienas rīcību finansēšanai, atbalstot patērētāju aizsardzības politiku no 2004. gada līdz 2007. gadam (OV L 5, 9.1.2004., 1. lpp.).

      (4)  Cf. Eiropas Parlamenta un Padomes Lēmums Nr. 791/2004/EK (2004. gada 21. aprīlis), ar ko izveido Kopienas rīcības programmu, kas vajadzīga, lai atbalstītu Eiropas līmeņa organizācijas un konkrētas darbības izglītības un apmācības jomā (OV L 138, 30.4.2004., 31. lpp.).

      (5)  Cf. Padome Lēmums 2004/100/EK (2004. gada 26. janvāris), ar ko izveido Kopienas rīcības programmu aktīvas Eiropas pilsonības (sabiedriskās līdzdalības) veicināšanai (OV L 30, 4.2.2004., 6. lpp.).

      (6)  Cf. Eiropas Parlamenta un Padomes Lēmums Nr. 1786/2002/EK (2002. gada 23. septembris) par Kopienas rīcības programmas pieņemšanu sabiedrības veselības aizsardzības jomā (2003–2008) (OV L 271, 9.10.2002., 1. lpp.).

      (7)  Cf. Eiropas Parlamenta un Padomes Lēmums Nr. 508/2000/EK (2000. gada 14. februāris), ar ko izveido programmu “Kultūra 2000” (OV L 63, 10.3.2000., 1. lpp.) un Eiropas Parlamenta un Padomes Lēmums Nr. 626/2004/EK (2004. gada 31. marts), ar ko groza Lēmumu Nr. 508/2000/EK, ar ko izveido programmu “Kultūra 2000” (OV L 99, 3.4.2004., 3. lpp.).

      (8)  Cf. Eiropas Parlamenta un Padomes Lēmums Nr. 253/2003/EK (2003. gada 11. februāris), ar ko pieņem rīcības programmu attiecībā uz Kopienas muitu (Muita 2007) (OV L 36, 12.2.2003., 1. lpp.).

      (9)  Cf. Eiropas Parlamenta un Padomes Lēmums Nr. 803/2004/EK (2004. gada 21. aprīlis), ar ko pieņem Kopienas rīcības programmu (2004–2008), lai novērstu vardarbību pret bērniem, jauniem cilvēkiem un sievietēm un lai aizsargātu upurus un riska grupas (Daphne II programma) (OV L 143, 30.4.2004., 1. lpp.).

      (10)  Vēl nav apstiprināts – Cf. COM (2004) 96 final, 2004/0025 (COD).

      (11)  Cf. Eiropas Parlamenta un Padomes Lēmums Nr. 2318/2003/EK (2003. gada 5. decembris), ar ko pieņem daudzgadu programmu (2004–2006) efektīvai informācijas un komunikāciju tehnoloģiju integrācijai izglītībā un apmācības sistēmās Eiropā (e-mācību programma) (OV L 345, 31.12.2003., 9. lpp.).

      (12)  Cf. Eiropas Parlamenta un Padomes Lēmums Nr. 2317/2003/EK (2003. gada 5. decembris), ar ko izveido programmu, lai veicinātu augstākās izglītības kvalitātes celšanu un starpkultūru saprašanos ar trešo valstu sadarbības palīdzību (Erasmus Mundus) (2004–2008) (OV L 345, 31.12.2003., 1. lpp.).

      (13)  Cf. Eiropas Parlamenta un Padomes Lēmums Nr. 2235/2002/EK (2002. gada 3. decembris), ar ko pieņem Kopienas programmu, lai uzlabotu iekšējā tirgus nodokļu sistēmu darbību (Fiscalis programmu 2003.–2007. gadam) (OV L 341, 17.12.2002., 1. lpp.).

      (14)  Cf. Eiropas Parlamenta un Padomes Lēmums Nr. 2001/51/EK (2000. gada 20. decembris), ar ko izveido Programmu, kura attiecas uz Kopienas pamatstratēģiju dzimumu līdztiesības jomā (2001–2005) (OV L 17, 19.1.2001., 22. lpp.).

      (15)  Cf. Eiropas Parlamenta un Padomes Lēmums Nr. 804/2004/EK (2004. gada 21. aprīlis), ar ko izveido Kopienas rīcības programmu, lai sekmētu aktivitātes Kopienas finanšu interešu aizstāvības jomā (Hercule programma) (OV L 143, 30.4.2004., 9. lpp.).

      (16)  Cf. Eiropas Parlamenta un Padomes Lēmums Nr. 1230/2003/EK (2003. gada 26. jūnijs), ar ko pieņem daudzgadu programmu par rīcību enerģijas jomā: “Saprātīga enerģija Eiropai” (no 2003. līdz 2006. gadam) (OV L 176, 15.7.2003., 29. lpp.).

      (17)  Cf. Eiropas Parlamenta un Padomes Regula (EK) Nr. 1655/2000 (2000. gada 17. jūlijs) par Finanšu instrumentu videi (LIFE) (OV L 192, 28.7.2000., 1. lpp.), kurā grozījumi izdarīti Regulu (EK) Nr. 1682/2004 (OV L 308, 5.10.2004., 1. lpp.).

      (18)  Cf. Padomes Lēmums Nr. 1999/382/EK (1999. gada 26. aprīlis), ar ko ievieš Kopienas profesionālās izglītības darbības programmas “Leonardo da Vinci” otro posmu (OV L 146, 11.6.1999., 33. lpp.).

      (19)  Cf. Eiropas Parlamenta un Padomes Regula (EK) Nr. 1382/2003 (2003. gada 22. jūlijs) par Kopienas finansiālās palīdzības piešķiršanu, lai uzlabotu kravu pārvadājumu sistēmas ekoloģiskās īpašības (Marco Polo programma) (OV L 196, 2.8.2003., 1. lpp.).

      (20)  Cf. Kļūdu labojums Padomes Lēmumam Nr. 2000/821/EK (2000. gada 20. decembris) par Eiropas audiovizuālo darbu izstrādes, izplatīšanas un popularizēšanas veicināšanas programmas īstenošanu (MEDIA Plus – Izstrāde, izplatīšana un popularizēšana (2001–2005) (OV L 336, 30.12.2000., 82. lpp.) – (OV L 13, 17.1.2001., 34. lpp.), kurā grozījumi izdarīti ar Eiropas Parlamenta un Padomes Lēmumu Nr. 846/2004/EK (OV L 157, 30.4.2004., 4. lpp.).

      (21)  Cf. Eiropas Parlamenta un Padomes Lēmums Nr. 163/2001/EK (2001. gada 19. janvāris) par to, kā īstenot Eiropas audiovizuālo programmu nozares speciālistiem domāto mācību programmu (MEDIA-Training) (2001–2005) (OV L 26, 27.1.2001., 1. lpp.), kurā grozījumi izdarīti Lēmumu Nr. 845/2004/EK (OV L 157, 30.4.2004., 1. lpp.).

      (22)  Nav vēl apstiprināts – Cf. COM (2004) 91 final, 2004/0023 (COD).

      (23)  Cf. Eiropas Parlamenta un Padomes Lēmums Nr. 1513/2002/EK (2002. gada 27. jūnijs) par Sesto Eiropas Kopienas pamatprogrammu attiecībā uz pētniecības, tehnoloģijas attīstības un izstāžu pasākumiem, kas veicina Eiropas pētniecības telpas izveidi un jauninājumus (no 2002. līdz 2006. gadam) (OV L 232, 29.8.2002., 1. lpp.).

      (24)  Cf. Eiropas Parlamenta un Padomes Lēmums Nr. 253/2000/EK (2000. gada 24. janvāris), ar ko ievieš otro posmu Kopienas darbības programmai izglītības jomā “Socrates” (OV L 28, 3.2.2000., 1. lpp.).

      (25)  Cf. Eiropas Parlamenta un Padomes Lēmums Nr. 1031/2000/EK (2000. gada 13. aprīlis), ar ko izveido Kopienas rīcības programmu “Jaunatne” (OV L 117, 18.5.2000., 1. lpp.).


title: Eiropas Parlamenta un Padomes Lēmums Nr. 938/2010/ES ( 2010. gada 20. oktobris ) par makrofinansiālo palīdzību Moldovas Republikai

text:
               21.10.2010

               LV

               Eiropas Savienības Oficiālais Vēstnesis

               L 277/1

         EIROPAS PARLAMENTA UN PADOMES LĒMUMS Nr. 938/2010/ES
   (2010. gada 20. oktobris)
   par makrofinansiālo palīdzību Moldovas Republikai
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 212. pantu,
   ņemot vērā Eiropas Komisijas priekšlikumu,
   pēc leģislatīvā akta projekta nosūtīšanas valstu parlamentiem,
   saskaņā ar parasto likumdošanas procedūru (1),
   tā kā:

               (1)

               Moldovas Republikas (“Moldova”) un Eiropas Savienības attiecības attīstās, pamatojoties uz Eiropas kaimiņattiecību politiku. Eiropas Kopiena un Moldova 2005. gadā vienojās par Eiropas kaimiņattiecību politikas rīcības plānu, nosakot vidēja termiņa prioritātes ES un Moldovas attiecībās. Minētās divpusējās attiecības turpmāk veicinās arī nesen aizsāktā Austrumu partnerība. Eiropas Savienība un Moldova 2010. gada janvārī uzsāka sarunas par asociācijas nolīgumu, un gaidāms, ka tas aizstās spēkā esošo partnerības un sadarbības nolīgumu.

               (2)

               Moldovas ekonomiku ir smagi skārusi starptautiskā finanšu krīze, kuras rezultātā strauji samazinās ražošana, pasliktinās fiskālais stāvoklis un pieaug vajadzība pēc ārējā finansējuma.

               (3)

               Moldovas ekonomikas stabilizācijas un atveseļošanas atbalstam ir piešķirta Starptautiskā valūtas fonda (SVF) finanšu palīdzība. SVF vienošanos par finansējumu Moldovai apstiprināja 2010. gada 29. janvārī.

               (4)

               Moldova ir lūgusi Savienības makrofinansiālo palīdzību, ņemot vērā ekonomiskās situācijas un perspektīvas pasliktināšanos.

               (5)

               Ņemot vērā, ka Moldovas 2010.–2011. gada maksājumu bilancē joprojām ir finansējuma iztrūkums, makrofinansiālo palīdzību uzskata par piemērotu atbildi uz Moldovas lūgumu atbalstīt ekonomikas stabilizāciju saistībā ar pašreizējo SVF programmu. Paredzams, ka šī makrofinansiālā palīdzība atvieglos arī valsts budžeta ārējā finansējuma vajadzības.

               (6)

               Savienības makrofinansiālajai palīdzībai būtu ne tikai jāpapildina SVF un Pasaules Bankas piedāvātās programmas un piešķirtie resursi, bet arī jānodrošina Savienības iesaistīšanās pievienotā vērtība.

               (7)

               Komisijai būtu jānodrošina, ka Savienības makrofinansiālā palīdzība juridiski un pēc būtības saskan ar pasākumiem, kas veikti dažādās jomās saistībā ar Savienības ārējo darbību un citām atbilstīgām politikām.

               (8)

               Ar Savienības makrofinansiālās palīdzības konkrētajiem mērķiem būtu jāstiprina efektivitāte, pārredzamība un pārskatatbildība. Komisijai būtu regulāri jāuzrauga šo mērķu īstenošana.

               (9)

               Ar Savienības makrofinansiālās palīdzības piešķiršanu saistītajiem nosacījumiem būtu jāatspoguļo galvenie principi un mērķi Savienības politikā attiecībā uz Moldovu.

               (10)

               Lai efektīvi aizsargātu Savienības finansiālās intereses saistībā ar šo makrofinansiālo palīdzību, ir nepieciešams, ka Moldova veic atbilstīgus pasākumus, lai novērstu un apkarotu krāpšanu, korupciju un visus citus pārkāpumus saistībā ar šo palīdzību. Tāpat ir nepieciešams, lai Komisija veiktu attiecīgas pārbaudes un Revīzijas palāta – attiecīgas revīzijas.

               (11)

               Savienības makrofinansiālās palīdzības izmaksāšana neierobežo budžeta lēmējinstitūcijas pilnvaras.

               (12)

               Savienības makrofinansiālā palīdzība būtu jāpārvalda Komisijai. Lai nodrošinātu, ka Eiropas Parlaments un Ekonomikas un finanšu komiteja spēj sekot šā lēmuma īstenošanai, Komisijai tie būtu regulāri jāinformē par norisēm saistībā ar palīdzību un jāsniedz tiem attiecīgie dokumenti.

               (13)

               Saskaņā ar Līguma par Eiropas Savienības darbību 291. pantu normas un vispārīgie principi par dalībvalstu kontroles mehānismiem, kas attiecas uz Komisijas īstenošanas pilnvaru piemērošanu, jānosaka iepriekš ar regulu, kuru pieņem saskaņā ar parasto likumdošanas procedūru. Līdz minētās jaunās regulas pieņemšanai turpina piemērot Padomes Lēmumu 1999/468/EK (1999. gada 28. jūnijs), ar ko nosaka Komisijai piešķirto ieviešanas pilnvaru īstenošanas kārtību (2), izņemot regulatīvo kontroles procedūru, kura nav piemērojama,

         IR PIEŅĒMUŠI ŠO LĒMUMU.
   1. pants
   1.   Savienība Moldovai dara pieejamu makrofinansiālo palīdzību dotācijas veidā ar maksimālo summu EUR 90 miljoni, lai atbalstītu Moldovas ekonomikas stabilizāciju un palīdzētu segt tās maksājumu bilances un budžeta vajadzības, kā norādīts pašreizējā SVF programmā.
   2.   Savienības makrofinansiālās palīdzības izmaksāšanu pārvalda Komisija, ievērojot nolīgumus vai vienošanos, kas panāktas starp SVF un Moldovu, un galvenos ekonomikas reformas principus un mērķus, kas noteikti ES un Moldovas Partnerības un sadarbības nolīgumā un rīcības plānā. Komisija regulāri informē Eiropas Parlamentu un Ekonomikas un finanšu komiteju par norisēm saistībā ar palīdzības pārvaldību un sniedz tiem attiecīgos dokumentus.
   3.   Savienības makrofinansiālā palīdzība ir pieejama divus gadus un sešus mēnešus, sākot no pirmās dienas pēc 2. panta 1. punktā minētā saprašanās memoranda stāšanās spēkā.
   2. pants
   1.   Komisija saskaņā ar 5. panta 2. punktā minēto konsultēšanās procedūru ir pilnvarota vienoties ar Moldovas iestādēm par ekonomikas politikas nosacījumiem attiecībā uz Savienības makrofinansiālās palīdzības piešķiršanu, kas jāiekļauj saprašanās memorandā, kurā iekļauj arī šo nosacījumu izpildes grafiku (turpmāk “saprašanās memorands”). Šie nosacījumi ir saskaņā ar nolīgumiem vai vienošanos, kas panākta starp SVF un Moldovu, un galvenajiem ekonomikas reformas principiem un mērķiem, kas noteikti ES un Moldovas Partnerības un sadarbības nolīgumā un Rīcības plānā. Šie principi un mērķi ir paredzēti, lai stiprinātu palīdzības efektivitāti, pārredzamību un pārskatatbildību, tostarp jo īpaši Moldovas valsts finanšu pārvaldības sistēmas. Progresu šo mērķu sasniegšanā pastāvīgi uzrauga Komisija. Detalizētus palīdzības finanšu noteikumus nosaka dotācijas nolīgumā, par ko vienojas Komisija un Moldovas iestādes.
   2.   Savienības makrofinansiālās palīdzības īstenošanas laikā Komisija raugās, lai ar šo palīdzību saistīto Moldovas finansiālo vienošanos, administratīvo procedūru, kā arī iekšējās un ārējas kontroles mehānismu darbība būtu pareiza un tiktu ievēroti apstiprinātie termiņi.
   3.   Komisija regulāri pārbauda, vai Moldovas ekonomikas politika ir saskaņā ar Savienības makrofinansiālās palīdzības mērķiem un vai tiek apmierinoši īstenoti saskaņotie ekonomikas politikas nosacījumi. Šajā nolūkā Komisija cieši sadarbojas ar SVF un Pasaules banku un, vajadzības gadījumā, ar Ekonomikas un finanšu komiteju.
   3. pants
   1.   Ievērojot 2. punktā paredzētos nosacījumus, Komisija Savienības makrofinansiālo palīdzību dara pieejamu Moldovai vismaz trijās dotācijas daļās. Katras daļas apjomu nosaka saprašanās memorandā.
   2.   Komisija pieņem lēmumu par maksājumu veikšanu, ja ir sekmīgi izpildīti ekonomikas politikas nosacījumi, par kuriem panākta vienošanās saprašanās memorandā. Otrās un turpmāko daļu izmaksu veic ne agrāk kā trīs mēnešus pēc iepriekšējā maksājuma veikšanas.
   3.   Savienības līdzekļus maksā Moldovas Valsts bankai. Saskaņā ar saprašanās memorandā paredzētajiem noteikumiem, tostarp apstiprinātajām budžeta deficīta vajadzībām, Savienības finansējumu var pārskaitīt Moldovas Valsts kasei kā galīgajam saņēmējam.
   4. pants
   Savienības makrofinansiālo palīdzību īsteno saskaņā ar Padomes Regulu (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Savienības vispārējam budžetam (3), un tās īstenošanas noteikumiem (4). Saprašanās memorandā un dotācijas nolīgumā, par ko jāvienojas ar Moldovas iestādēm, jo īpaši paredz, ka Moldovas veic konkrētus pasākumus, lai novērstu un apkarotu krāpšanu, korupciju un citus ar šo palīdzību saistītus pārkāpumus. Lai nodrošinātu līdzekļu pārvaldības un Savienības maksājumu lielāku pārredzamību, saprašanās memorandā un dotācijas nolīgumā paredz arī Komisijas, tostarp Eiropas Biroja krāpšanas apkarošanai (OLAF), veiktus kontroles pasākumus, tostarp pārbaudes un apskates uz vietas. Turklāt tajos paredz arī revīzijas, tostarp Revīzijas palātas veiktas revīzijas uz vietas, ja tas ir nepieciešams.
   5. pants
   1.   Komisijai palīdz komiteja.
   2.   Ja ir atsauce uz šo punktu, piemēro Lēmuma 1999/468/EK 3. un 7. pantu, ņemot vērā tā 8. pantu.
   6. pants
   1.   Katru gadu līdz 31. augustam Komisija iesniedz Eiropas Parlamentam un Padomei ziņojumu par šā lēmuma īstenošanu iepriekšējā gadā, tostarp īstenošanas novērtējumu. Ziņojumā norāda saistību starp politikas nosacījumiem, kas izklāstīti saprašanās memorandā, Moldovas faktisko ekonomisko un fiskālo situāciju un Komisijas lēmumu izmaksāt palīdzības daļas.
   2.   Ne vēlāk kā divus gadus pēc 1. panta 3. punkta minētā pieejamības perioda beigām Komisija iesniedz Eiropas Parlamentam un Padomei paveiktā novērtējuma ziņojumu.
   7. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Strasbūrā, 2010. gada 20. oktobrī.

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētājs

         O. CHASTEL

      (1)  Eiropas Parlamenta.2010. gada 7. septembra nostāja (Oficiālajā Vēstnesī vēl nav publicēta) un Padomes 2010. gada 11. oktobra lēmums.

      (2)  OV L 184, 17.7.1999., 23. lpp.

      (3)  OV L 248, 16.9.2002., 1. lpp.

      (4)  Komisijas Regula (EK, Euratom) Nr. 2342/2002 (2002. gada 23. decembris), ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (OV L 357, 31.12.2002., 1. lpp.).